Guirionéeu ag er Religion/Chapistr 67 - Wikimammenn\nGuirionéeu ag er Religion/Chapistr 67\n◄ Hellein e hrér pratiquein er bénigen é quement stad e zou. Ret e vou bout castiet ér purgatoér a gaus d’er péhedeu eit péré n’hur hou quet groeit pénigen erhoalh ar en doar. Ag er sacremant a bénigen. Aviseu eid er govézion. ►\nCHAPISTR SEIH HA TRI-UIGUÊND.\nret e vou bout castiet ér purgatoér a gaus d’er péhedeu eit péré n’hur bou quet groeit pénigen erhoalh ar en doar.\nBout e zou amen dihue scossel de zougein, en hérési hag en dalledigueah.\nI. Hennéh e zou hérétiq hag e dro cain doh er fé, dré en arvar m’en dé hag ean e zou ur purgatoér ; rac me houlen guet-n-oh mèn é ha un dén just péhani e varhue é græce Doué, mæs hag e zou hoah cablus a var-a-béhèd véniel, pé n’en dès chet hoah groeit pénigen jaugeabl erhoalh eid é béhedeu marhuel. Ne hel quet bout condannet d’en ihuern, rac Doué ne gondan jamæs d’inou en hani e varhue é stad vad ; ne hel quet ehué monnèt d’er baraouis guet péhedeu, ne vern péh quen distér-ind ; rac ur huirioné a fé é, penaus nitra couciet ne yei d’en nean. Red-é enta ma hès ul léh benac é péhani é acqùittou de Zoué en delé en devou en inean-cé de baiein. El léh-cé zou er purgatoér. Er fé hag en Tadeu santel ag en llis en dès-ean disquet t’emb.\nNi e zeli sellèt er purgatoér èl ur merche a visericord en Eutru Doué, péhani en dès hoah el léh-cé de rein d’emb eit gobér er pénigenneu n’hur boé quet bet groeit ar en doar, hag èl ur merche ag é justice, péhani ne hel quet lacat én nean en hani en devehé en distérran couciadur ; rac-cé ean e ra d’emb en tan ag er purgatoér eit ma tehemb dré z-hou de vout purroh.\nUr hrechén hag en dès fé, e zouge en tan calet-cé, ha ne hel chongeal meit guet anquin bras é vou ret dehou chom abarh un herrad amzér hemb gùélèt Doué. Ean e sel neoah er purgatoér guet santimanteu a drugairé aveid un Doué péhani e guenig dehou er poénieu-cé eid é bénigen. Er chonge a guement-cé en doug de gârein é vadeleah hag é justice guet ur grèd quer bras, ma vehé gùel guet-hou tremein cand vlai abéh ér purgatoér quêntoh eit bout én nean dirac Doué, couciet dré ur péhèd hemb quin ha deliour de justice en Eutru Doué.\nII. En eil scossel doh péhani é teliér dihoal, e zou er faus greden en dès lod ag en dud péré e chonge penaus, ma ne hrant pénigen erbet ér bed-men, é veint qùit doh hi gobér ér purgatoér, hag a inou é heint d’en nean. Ah ! dihoallet, hemb tam pénigen ne yér quet d’er purgatoér, mæs d’en ihuern, rac ur huirioné a fé-é : hemb pénigen n’en dès chet a salvedigueah. Ne yér quet d’er purgatoér eit commance er bénigen, mæs eid hi achihue ; ne zér quet inou devout ér stad a hræce Doué, mæs donnèt e hrér de vout purroh. Red-é bout pénitand, ha gùir bénitand eid arrihue inou, ha sel rustoh ma vehet ér bénigen ar en doar, sel bihannoh a amzér é chommehoh ér purgatoér.\nHui e lar ne zouget quet calz a monnèt d’er purgatoér, rac ne badou quet perpet. Oh ! nac un dalledigueah, emé sant Augustin, chongeal ér guis-cé. Naren, er poénieu ag er purgatoér ne badeint quet perpet ; mæs neoah é vou bras gloès er ré e vou castiet guet-hai, rac Doué e gasti dalhmad revé é justice. Er memb tan, emé er memb Sant, péhani e rant purroh en-ineaneu ér purgatoér, e boah ehué er ré dannet én ihuern.\nEn drougueu en dès un achimant, gùir-é, mæs guhavé é chommér pêl inou, cand vlai memb, hag eit péhedeu forh distér. Eit péhedeu brassoh a béré n’en dès chet bet groeit calz a bénigen, é hellér gortoz inou achimant er bed. Péguement a vlaïeu ha marcé a gand vlai é souffrehoh-hui abarh en tan-cé, hui péhani ne glasquet meit hou ç’æzemant, hou pligeadur bermen, hemb chongeal gobér pénigen erbet, deustou d’en nombr a béhedeu e hoès bet groeit.\nO folleah hemb par ! dougein ér bed-men un tamig poén, ha bout én gorto a zrougueu calet én aral, é léh pénigenneu e hellèr gobér quen æz ér bed-men ! Pe zeliehoh cand péh eur, ha ma vehé groeit qùit d’oh é rantein unan, hà hui e hortehé bet que ne vehé rai zehuéhat en dacor ? Mæs péguement a boénieu e zeliet-hui de justice en Eutru Douè ! Ean hum goutantehé a pe andurehoh un draïg benac dré garanté eit-hou ér vuhé-men ; mar er refuset, ne hoès chet caranté doh-t-hou na doh-oh hou ç’hunan.\nHui hum fi ar er pedenneu e vou groeit aveid oh arlerh hou marhue, ar en œvreu mad péré e verchehet én hou testamant ; mæs surroh-é d’oh hui-memb gobér hou ç’œvreu mad, é impléein revé Doué hou tanné quênt er marhue, eid ou lausquein étré deourn er réral d’hobér œvreu mad arlerh hou marhue.\nPerac lausquein guet er réral er péh hou sel hui-memb quen tost ? Er péh n’hou pou quet groeit hui-memb épad hou puhé, hou ç’hériterion n’er groeint quet ar hou lerh, pé n’er groeint quet mad. Ur huéh ma vehet oueit d’hou hent ag er bed-men, ne vou quet mui calz a chonge a han-oh nac ag er péh hou pou laret. Ha hui e grèd penaus er réral en devou mui a sourci ag hou ç’inean aveit n’hou pou-hui bet. Er bénigen hag en œvreu mad hou ç’héliou betag en éternité. En œvreu santel-zé hun doug surroh d’er baraouis a p’en dant én hur raug, eit p’ou lausquamb ar hul lerh. Hui e glasq moyandeu eit bout diboéniet ér purgatoér ; mæs gùel e vehé d’oh hoah quemér sourci eit dihoal a gouéh én-hou. Æssoh-é d’oh goarantein hou ty doh en tan, eid el lahein a pe vou croguet én-hou. Un ær é poénieu er purgatoér e zou gloésussoh eid ol er poénieu e hellér andur ér bed-men, eid ol drougueu er Vartirèd ; ha neoah, a p’en dé requis ou aqùittein eid er péhèd, é lausquér rah eid er vuhé aral. Péh un dalledigueah ! Hum hoarantet enta dré er bénigen doh en tan gloésus ag er purgatoér ; mæs n’ancoéhet quet en ineaneu queih e zou inou é poén : queniguet de Zoué hou pedenneu, hou ç’alézoneu, hou ç’œvreu mad, eid en ineaneu santel-zé péré, arlerh ma veint tennet t’oh ag en tan, e vou hou ç’avocadèd dirac en Eutru Doué.\n1° Me zougeou poénieu er purgatoér. — 2° Aveid hum hoarantein doh-t-hai, me guemérou é pénigen er poénieu em bou doh hum aqùittein ag en devérieu a me stad, hag er misérieu ag er vuhé-men. — 3° Aveit rantein crihuoh me fénigenneu, m’ou joéntou doh passion me Salvér. — O me Jesus, groeit dré er mérit ag hou passion, ma vou pourfitabl aveid on me œvreu ha me foénieu, ha ma chervigent de baiein en delé e mès groeit én hou quevér dré er péhedeu hemb nombr e mès groeit.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_67&oldid=90968 »


Pajenn:Perrot - Bue ar Zent.djvu/679 - Wikimammenn\nPajenn:Perrot - Bue ar Zent.djvu/679\nBezan zo krouadurien ha krouadurien ; eman ar grouadurien hag a zo korfou hepken ; eman ar grouadurien hag a zo korfou unanet gant sperejou ; hag eman ar grouadurien hag a zo sperejou hepken.\nAr re-man eo an Ele ; krouet e oent en penn kentan ar bed ; ar zantelez a rê o gwiskamant ; an uhelan e oant en skeul ar grouadurien hag an tostan da Zoue. Mes siouaz, darn aneze a oe re a stad enne gant o gened ; dizenti rejont ouz o C’hrouer ; koll a rejont o furnez ; kouezan rejont eus an nenv evel an tan. Dougen a reont o ifern gante dre lec’h mac’h eont ; droukoc’h int an eil eget egile ; gwasoc’h eo poan an eil eget poan egile, dre m’o deus faziet muioc’h pe nebeutoc’h ; mes pardon ebet ken n’o deus da c’hortoz, hini ebet aneze, dre m’int ’n em dôlet er pec’hed pa ne oa netra ouz o dougen d’an droug. O micher pemdeziek eo breman touelli an dud, a zo bet krouet gant Doue da azezan er c’hadoriou o deus lezet goullo er baradoz ; trei a reont endro d’eze ; mont a reont a-wechou en o c’horfou ; o zamall a reont dirak trôn an Holl-C’halloudek. « Da stourm hon deus, eme sant Pôl , n’eo ket hepken ouz enebourien grêt eveldomp gant kig ha gwad, mes ouz sperejou galloudus, ouz mistri an denvalijen, ouz êle an droug. »\nA drugare Doue, ma zo êle fall, zo ive êle mat, a viras o zantelez, a wel Doue evel m’eman, a gan hep paouez e veuleudiou, a zo telennourien ar baradoz. War an douar-man, o c’harg eo hon diwall, hon ren, hon c’helenn hag hon frealzi. Doue hen deus gourc’hemennet d’eze hon miret hag hon dougen, kouls lavaret, etre o daouarn, gant aon na deufe hon zroad da stokan ouz mein an hent. Angelis suis mandavit de te, ut custodiant te in omnibus viis tuis . Pep-hini ac’hanomp en deus e êl d’hen pellât diouz an droug, d’hen startât war ar vad, da sklerijennan e spered, da domman e galon, da ginnig da Zoue e vennoziou hag e bedennou, ha da veskan gante e re e-unan evit ma vefont selaouet kentoc’h ; eur breur-mirer eo ha ne welomp ket, a heuilh ac’hanomp war hent ar vue-man, hag a ginnigo hon ene da Zoue goude hon maro.\n↑ Ps. XC.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/679&oldid=140975 »


merzheriet - Wikeriadur\nSavet diwar merzher-, pennrann ar verb merzheriañ, ur glebiadur notet -i-, hag an dibenn-ger -et\nAnv-gwan-verb ar verb merzheriañ\n— [...]. Lakit dilhad evel va re-me, ha den ne ray van evit ho kwelet, rak ar re fall a zo dre ar vro, a gav dezho oc'h bet ivez merzheriet er memes taol gant ho kenvreudeur. — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)\n— [...], en deuz lazet d'ezho c'houeac'h soudard varnugent a dennou fuzil, hag en doa ho lazet abalamour m'o doa merzeriet, gand ar grizder ar grisa, eun tiad tud n'o doa great drouk da hini anezho. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 95.)\nA-hed e vuhez e oa bet boufonet ha merzheriet gant Dudley, gwallgaset gant e donton Vernon hag e dintin Petunia. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 65.)\ngalleg : martyrisé (fr) , supplicié (fr)\nAdtapet diwar « https://br.wiktionary.org/w/index.php?title=merzheriet&oldid=209534 »\nKemmoù diwezhañ degaset d'ar bajenn-mañ d'an 21 Gwe 2015, da 08:42.


Cadwallon Lawhir - Wikipedia\nCadwallon Llawhir a oa roue Gwynedd e deroù ar VIvet kantved. Brudet e oa e vrec'h hir. Hervez ar barzh Iolo Goch e c'helle gorren ur maen hep stouiñ. An hini kentañ eus e dierniezh eo a voe ganet e Kembre.\nKrediñ a reer en doa bet kornôg rouantelezh e dad, Einion Yrth, er pezh a zo hiziv kreiz Gwynedd.\nKevreañ a reas gant Meilir Meilirion evit diarbenn an Iwerzhoniz a zalc'he an darn vrasañ eus Enez Von, Arfon pe ledenez Llŷn. En emgann Cerrig-y-Gwyddyl e faezhas anezho ha dont a reas a-benn d'o c'has kuit eus Kembre. E 517 e lazhas o fenn Serigi Wyddel e Llam-y-Gwyddyl.\nPalez Cadwallon Llawhir a oa lec'hiet e Bodysgollen e-kichen Llanrhos met diwezhatoc'h e stalias e lez en Enez Von, en Aberffraw. E vab Maelgwn Gwynedd a renas war e lerc'h.\nWar Cadwallon Llawhir e voe krouet, war a seblant, tudenn ar roue Cradelmant eus Norgales.\nEinion Yrth Roue Gwynedd\n450 - 517 War e lerc'h:\nAdtapet diwar « https://br.wikipedia.org/w/index.php?title=Cadwallon_Lawhir&oldid=1854244 »


Pajenn:Morvan - Buez ar Zent, 1894.djvu/778 - Wikimammenn\nPajenn:Morvan - Buez ar Zent, 1894.djvu/778\nhe c’haloun a ioa evel teuzet e kaloun Jezuz, hag aliez e veze douget a speret betek ann env var diouaskell ar garantez.\nAr zantez-ma a skrivaz meur a levr evit maga ann devosion etouez ann dud fidel, ha deski d’ezho ar guir feson d’en em zantifia. Ne esperne netra ken nebeut, euz a gement a ioa enn he galloud, evit lakaat ar bec’herien da jench buez, ha bez’e devoue ann eur da c’hounit eur maread anezho da Zoue, ken dre he daelou, ken dre he c’homzou hag he liziri. Erfin, kement a druez e doa ouz eneou ar purkator ma rea bemdez eunn dra bennag evit ho zikour da baea ho dle, hag hasta ar mare ma c’helljent mont da velet Doue d’ar baradoz.\nTost da zaou-ugent vloaz a ioa abaoue m’oa bet hanvet Jertrud da zuperiorez pa oue skoet gant eur c’hlenved hag a badaz pemp miz. Hogen, o veza m’e devoa beac’h o parlant, al leanezed a roe d’ezhi avechou ar c’hountrol euz ar pez e deveze ezomm. Mes hi n’en em glemme morse euz ann dra-ze, ha rei a eure da anaout dre zin oa beuzet he c’haloun enn eur mor a joa e kreiz he foan.\nEnn deiz ma varvaz e velaz hor Zalver o tiskenn euz ann env asambles gant ar Verc’hez Vari ha sant Iann Avieler, ha kerkent ha ma oue tremenet, eul leanez a remerkaz he ene o vont var ehun da gaout kaloun Jezuz. He maro euruz a erruaz er bloaz 1334.\nAr zantez-ma en em voestlaz holl da Zoue azalek ann oad a bemp bloaz. Dever ar vugale eo, pa deu skiant d’ezho, adori Doue, da lavaret eo, he anaout evit ho c’hrouer hag ho mestr ; da lavaret eo c’hoaz, kredi ennhan, esperout ennhan hag he garet euz a greiz ho c’haloun. Mes penaoz e raint-hi ann dra-ze ma ne glevont hano ebed euz a Zoue ? Ann tadou hag ar mammou a dle eta komz euz a Zoue d’ho bugale kerkent ha m’o deuz eunn tammik skiant, deski d’ezho petra eo hag evit petra en deuz ho c’hrouet, hag ho boaza abred d’he zouja, d’he bedi, d’en em ginnig holl d’ezhan ha d’he drugarekaat evit he c’hrasou.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/778&oldid=138020 »


Lazhet zo bet ur gazetennerez italian. Oc’h ober un enklask diwar-benn un trafikerezh danvez pistrius kaset da Somalia e oa. Karget eo polis Italia eus an afer. Un istor diazezet war fedoù gwir...\nDegouezhout a ra Grival hag e vignoned en ur vro dianav dezhe. Buan e komprenont ez eus un dra bennak a ya a-dreuz eno, ha n'eo ket komzoù iskis ur vamm-gozh a zislavaro o soñj.\nEvel bep minitin e oan war an hent Kemper. Teknisian gorreadoù on er prefeti, e servij an aotreoù-bleniañ. Peder eur e oa. Da bemp eur nemet kard e krogan gant ma labour. Glav-pil-polos a oa oc'h ober ha barradoù grizilh kaset gant un avelaj diroll. O kiañ e oa ar rozelloù.\nUr plac'h pennek ha digourdi eus Brest eo Patricia, gouest da vevañ penn-kil-ha-troad, memes pa dro fall an huñvre. Un danevell vuhez fromus maget gant ar boan hag ar spi.\nAn dour, ur gudenn en amzer a-vremañ. N’eo ket kevatal an holl dirak kudenn an dour. Ha gwashoc’h e vo c’hoazh en amzer da-zont, evit ar broioù, evit an dud...\nGoude bezañ bet lennet kalz-kalz a levrioù faltazi evel "Aotrou ar Gwalennoù" hag ur bern re all en deus kroget Umran ASOVAR da skrivañ un nebeud danevelloù. Setu amañ Chase Vaeleg/Abzael, e oberenn gentañ, an hini he deus roet c'hoant dezhañ da skrivañ reoù all...\nE breizhoù a ra “Kalonskorn” outañ. Diseblant e chom an Herzi, koulz pa vez o chaseal euzhviled ha pa vez o c'houzañv dispriz ar re bet gwarezet gantañ. Koulskoude, p'en em gav dirak Vaeleg, muntrer e familh, e teu ar chaseour da vezañ ar paotr Wilhelm en-dro. Ha leun e galon a gounnar. Hogen deuet eo ar suner-gwad da gemenn emañ an dañjer o tostaat. Ret e vo d'an daou chaseour kenlabourat.\nEvit ma vefe diskuilhet an holl sekredoù e vo ret heuliañ Vaeleg betek ar penn diwezhañ.\nChase Vaeleg - Eymrin - 6,00 €\n"Ar chase hag an hudouriezh a zo an div flammenn a domm kalon an Herzhi'n. Hag a dev e gorf.” Eymrin, an Tremener. Tri bloaz war-'n-ugent a-raok ma gejfe Abzael gant Wilhelm e krogas chase Vaeleg, pa oa Abzael diskibl ar brasañ mestr-Herzhi a vefe bet : Eymrin an tremener.\nPeder danevell etre Irak, karterioù diaes ur banlev, un ti war ar maez hag ur geriadenn e Monjerbia. Ur veaj a-vremañ en ur bed a zo tost a-walc'h ouzh hini 2012.\nAr romant polis gwerzhet ar muiañ er bed : ouzhpenn 100 milion a skouerennoù ! Dek... Dek den e-barzh ur maner digenvez war un enez a-vaez da aod an Devon bodet gant un den kevrinus anvet “U. N. Owen”. E-pad koan e vez tamallet ouzh pep hini anezho, gant ur gemennadenn enrollet, kuzhat ur sekred kablus.\nE kornig ma c'halon - 6,00 €\nUn tamm drol ez eo echuet ar bloavezh. Pep hini zo deuet d'e dro betek al lise, amzer da dremen an arnodenn dre-gomz. Evit an arnodennoù dre-skrid hon eus bet ar santimant da vezañ tremenet an eil e-kichen egile. N'hon eus ket bet amzer d'en em gavout, e gwirionez. Nemet amzer ur banne chokolad, en ur c'hafedi, en tu all d'ar straed. Hag echu.\nEus an eil steredenn d'eben - 6,00 €\nDibabet o deus daou zen yaouank kuitaat o bed urzhiet mat evit mont da gantren dre an egor. Avanturioù fentus ha souezhadennoù diniver a vo bevet ganto.\nFake in China - 6,00 €\n«Finnoc’h eget al Louarn, n’eus ket !» a estlammas Alistair Louarn d’e vignon Yann Picoult. Gwelet e vo penaos en em denn al Louarn-se o kemer plas e vignon e-barzh ur vro dianavezet penn-da-benn gantañ...\nGerioù-kroaz - 5,00 €\n100 ger-kroaz - Plijout a ra deoc'h c'hoari gant ar gerioù... Anavezout mat a rit ar brezhoneg... Tapit ur c'hreion ha bec'h de'i !\nGwrac'h ar Menez - 9,00 €\nUn torkad bleunioù, petra dizroukoc'h eget un torkad bleunioù ? Koulskoude m'emañ ar boked-se war ribl un hent war ar maez, pell diouzh pep ti ha ma vez nevezaet anezhañ bemdez dre guzh, hag ouzhpenn-se ma chom mut an dud diwar e benn er gêriadenn, ez eus aze peadra da sachañ evezh neb a dremen. Dreist-holl ma vez Mari ar Stêr anv an tremeniad.\nDisoc'hoù 1 - 20 Diwar 43


Timbroù Danzig — Wikipedia\nKeoded Dieub Danzig ("Freie Stadt Danzig" en alamaneg, "Wolne Miasto Gdańsk" e poloneg) zo bet ur Stad hanter-zizalc’h, ijinet gant Napoleon Bonaparte, hag a bado etre 1807 ha 1813-1815. E 1815 ez eo roet tiriad ar gêriadenn da bPrusia.\nE 1920 ez eo krouet Keoded Dieub Danzig a varv da vev gant Kevredigezeh ar Broadoù, hervez Feur-emglev Versailhez. E miz Gwengolo 1939 emañ ar porzh e-kreiz ar brezel etre Alamagn ha Polonia, staget eo emberr ouzh an IIIde Reich.\nDistrujet eo Danzig gant an Arme Ruz e-pad an eil Brezel-bed ha skarzhet an annezidi alaman kuit. Profet eo da Stad bPolonia dre urzh Stalin, ha cheñchet an anv a vo Gdańsk diwar-vremañ.\nLakaet e vez e gwerzh e 1920 timbroù Alamagn ar prantad 1905-1920 soulgarget gant an anv « Danzig » e lizherenneg gothek pe skrivet en un doare « liammet », a-skizh e-kreiz an timbr.\nEmbann ar Vonreizh e 1921 a ro un abeg evit moulañ an timbroù kentañ e anv ar geoded, warno ur vag dre lien hag an alc’hwez FREIE STADT DANZIG . Kalzig timbroù gant skoed-ardamezioù a heulio anezho, o kinnig div groaz gwenn a-blom, etre daou leon (1922-23).\nE 1923 e kinnig ar postoù ur c’houblad timbroù gant tresadenn un den kozh, stouet war e vazh-kamm. Un darn eus ar moneiz rastellet dre o werzh a vo profet d’al leveourien vihan (« Kleinrentnerhilfe »)…\nWar binvidikaat ez a danvez an timbroù embannet e-pad ar bloavezhioù 30’ : savadurioù Danzig, tudennoù-meur an istor (ar prederour Schopenhauer e 1938, skiantourien e 1939), bigi ...\nE kreiz ar bloavezh 1939 ez eo staget Danzig ouzh Alamagn, ha soulgargañ a reer timbroù zo gant ar gerioù « Rpf Deutsches Reich » (Rpf = Reich pfennig). Aotreet e vo implij anezho en Alamagn e he fezh. Timat e vo paouezet gant emrenezh postel Danzig da vat.\nBurev-post Polonia[kemmañ | kemmañ ar vammenn]\nUr burev-post polonek zo bet digor etre 1924 ha 1939. An darn vrasañ eus an timbroù (34 en holl) lakaet e gwerzh zo re postoù Polonia gant ur soulgarg « Port Gdańsk » skrivet gant doareoù liesseurt a-hed ar bloavezhioù. Un timbr hepken a vo moulet e 1938, evit lidañ 20vet deiz-ha-bloaz Polonia dieub, dindan an anv « POCZTA POLSKA PORT GDANSK ».\nGwelout Timbroù Alamagn\nGwelout Timbroù Polonia\nAdtapet diwar « https://br.wikipedia.org/w/index.php?title=Timbroù_Danzig&oldid=1551785 »\nKemmoù diwezhañ degaset d'ar bajenn-mañ d'an 27 Gen 2014, da 10:24.


Buhez ar Zent. pages 285, 286, 287. Encyclopédie Marikavel.\nPages 285, 286, 287\nSeitekvet devez a viz Ebrel\nJezuz dirak e Dad en liorz Jetsemani\nD'ar Yaou-Gamblid, goude koan, Hon Zalver Jezuz-Krist a bignas en liorz. Jetsemani da dremen an noz.\nEno, epad ma vorede e ziskibien, e pedas e Dad gwalc'h e galon. Ter gwech e c'houlennas ma vije pellaet dioutan kalur e boaniou. Ha koulskoude, nebeut arôk, e lavare en devoa mall da welet ar pred-ze o tont. Gervel a rê ar maro « e heur, » ha mall en devoa d'he c'hlevet o son; gervel a rê ar maro « e vadeziant, » ha mall en devoa da gaout anezi; gervel a rê ar maro « e galur, » ha mall en devoa da evan anezan. Ha breman, p'eman an heur-ze o vont da zon, p'eman ar c'halur-ze warnez bezan kinniget d'ezan, p'eman ar vadeziant-se o vont da vezan roët d'ezan, e karfe gwelet e Dad ouz o fellât dioutan ?\nDaoust hag ar c'hoant-se da vervel, evit salvi an dud ha digoll e Dad, a vefe o vont da dremen d'ean breman ? Nan. E zonj a zo bepred digoll Doue e Dad eus an dismeganz grêt d'ezan dre ar pec'hed. E c'hoant eo digeri d'an den doriou ar baradoz, prennet dre ar pec'hed; unani an nenv hag an douar ha lakat adarre da ren etreze an urz vat hag ar peuc'h. Mes evit e youl da vezan bras, e c'hoant da vezan start, e zonj da vezan don, n'hell ket miret ouz e galon da grenan rak ar boan, nag ouz e spered da spontan rak ar maro, rak gwir den eo, hag an den, dre natur, en deus aon rak ar boan ha spont rak ar maro, o vezan n'eo ket bet krouet nag evit an eil nag evit egile eus an daou dra-ze.\nJezuz-Krist en Jetsemani a zo poaniet, n'eo ket souez ! Gwelet a ra, (rak Doue eo, ha netra, nag en amzer da zont, nag en amzer dremenet, ne zo kuzet d'e zaoulagad); gwelet a ra splann Judas, ar beleg fall, ouz e werzan, Per ouz e nac'h, e enebourien ouz e skei, e varnerien ouz e wapât, e vourrevien ouz e stagan war ar groaz. Gwelet a ra poaniou e dud, poaniou ar gristenien, poaniou an Iliz, hag ar gwel-ze e c'hlac'har muioc'h evit ar gwel eus e boaniou e-unan. Hag e wel kement-se ha pep tra, hag e tiskoue kaout poan ouz hen gwelet, ha dre ze e welomp-ni gwelloc'h eo eun den eveldomp, kizidikouz ar boan eveldomp, hag aonik rak ar maro eveldomp. Ma en dije gouzanvet e boaniou bras hag e varo skrijus heb an disteran klemmaden, ne vijemp ket bet gouest d'e heul pen-da-ben. Mes dre m'en deus poan ha ma tiskoue kaout, e c'hellomp deski gantan an doare d'en em gemer evit gouzanv ervat hon foaniou. Ne glaskfomp ket diskouez bezan kaletoc'h ouz ar boan evit nan omp, mes en heur ma savfomp etrezek an nenv hon daoulagad beuzet gant an daerou, e virfomp en hon c'halon, evel Jezuz, ar c'hoant d'ober, dreist pep tra, bolonte santel an Otrou Doue. Evelse eo e tleer gouzanv, hag ar boan gouzanvet evelse eo a ra ar gristenien.\n« Ma Zad, mar deo posubl, pellaet ar c'halur-ze diouzin; koulskoude, ra vezo grêt ho polonte ha nan ma hini ! »\nJezuz-Krist en Jetsemani a zo poaniet : gwelet a ra kalur e boaniou. Mes ma ne welfe nemetan, ne vefe ket ken glac'haret ha mac'h eo; gwelet a ra, ouspen, kalur hon fallagrieziou. Ar pez a ra d'ezan bezan ken glac'haret, n'eo ket ar gwel eus e varo o tostât, mes eus fallagrieziou an dud berniet warnan. Diskennet eo eus an nenv evit kemer plas ar bec'herien ha kinnig en e hano, da Zoue e Dad, an digoll a oa red rei evit dont a benn d'o unani gantan.\nHa dre ze, breman, Hen, an hini ne anaveze ket ar pec'hed ha n'helle ket e anaout, en doare ebet, a zo deut da vezan, evel pa lavarfed, « ar pec'hed beo ». Hen, an hini a oa an den dinam, santel, dibec'h, mar zo bet unan, a wel stok outan holl fallagrieziou ar bed ! Gwir eo, dindan loustoni ar pec'hed, e ene, evel eur vleunien gaer, n'eo ket saotret, na goenvet en doare ebet, mes krenan ra o steki outan. Hen, ar zantelez en em c'hrêt den, o welet an droug grêt hag an hini da zont, o c'houzout, kouls ha ma ra, brasder ar pec'hed, o welet an dismeganz, an dizanaoudegez hag an dizentidigez a zo ennan, en deus enkrez ha spont.\nHen, Mab rnuian-karet an Tad, abalamour m'en deus kemeret plas ar bec'herien, a gas e beden etrezek an nenv, hag ar beden-ze a gav dor zerret.\nN'eo ket souezus, goude-ze, klevet Jezuz o lavaret d'e Dad :\n« Oh ! mar deo posubl, pellaet diouzin ar c'halur-ze, ha sellet ouzin gant teneredigez. Koulskoude, ra vezo grêt herve ho polonte ! »\nEun trede abeg da boaniou Jezuz-Krist da vezan ken gwaz ha mac'h int, eo gwelet n'hello ket ober da vat ar pez en deus c'hoant. Unan eus poaniou brasan an den eo kaout c'hoant d'ober eun dra, hep kaout ar c'halloud d'hen ober.\nHon Zalver Jezuz-Krist en devoa laket en e spered eur zonj kaer, eur zonj hag a rê plijadur d'ezan, ar zonj da zovetat an dud holl ha da lakat an urz-vat, dismantret gant ar pec'hed, da ren adarre war an douar.\nKavet en devoa en e galon nerz awalc'h da c'houzanv ar poaniou red da c'houzanv arôk kas al labour-ze da benn.\nMa, just breman, p'eman en penn e ero, e wel skler hag anat en devo labouret war goll. goude kemer kemend-all a boan, abalamour da volonte fall meur a hini.\n« Oh ! ma Zad, mar deo posubl, pellaet ar c'halur-ze diouzin ! »\nHep mar ebet, Doue a c'hell miret ouz an den da gouezan er pec'hed, eu eur chom hep rei d'ezan ar c'halloud d'ober an droug. Mes ma fell gant Doue, hag e ra, ma fell gantan kenderc'hel da lezel gant an den ar c'halloud d'ober ar vad, ha zoken, d'ober an droug, neuze, hep rnar ebet iye, ar pec'hed a zalc'ho da ren war an douar, hag evit meur a hini, Jezuz en devo labouret ha gouzanvet en aner. Ar gwel eus an dra-ze a ra da Jezuz kouezan en e agoni; eur c'houezen a c'holoas anezan, eur c'houezen a wad..... Ar Merzer dispar a wel ar c'hantvejou o tremen dirak e zaoulagad. Gwelet a ra pec'hejou an holl ha pec'hejou pep-hini ac'hanomp, ho re c'houi, ma re me. Diskennomp eta en goueled hon c'halon ha goulennomp pardon ouz Jezuz, en deus gouzanvet kement a boan, dre garante evidornp, en liorz Jetsemani !


Apocalipsis 6 CCO - Mɨ˜ cafíingˉ lajɨˋ guiéˉ sello - Bible Gateway\nApocalipsis 6 Chinanteco de Comaltepec (CCO)\nMɨ˜ cafíingˉ lajɨˋ guiéˉ sello\n6 Jo̱ mɨ˜ cangɨ́ˋ jo̱, camóˉguɨ́ɨ —jíngˈˉ Juan— jial i̱ Joˈseˈˋ Jiuung˜ do cafíingˋneˈ laˈuii˜ e guiéˉ sello do. Jo̱ mɨ˜ calɨ́ˉ jo̱, jo̱ canúˉu e guicaféˈˋ jaangˋ lajeeˇ i̱ quiúungˉ do, jo̱ dseángˈˉ canʉ́ˈˋ lafaˈ e lɨɨng˜ eeˋ co̱o̱ˋ guicaniibˋ dseángˈˉ e teáˋ eáangˊ jo̱ cajíñˈˉ:\n—¡Neaˊ jo̱ jǿøˉ e la!\n2 Jo̱baˈ cajǿøˉ jnea˜ ladsifɨˊ lana, jo̱ camánˉn jaangˋ cuea˜ teaangˋ, jo̱ i̱ dseaˋ i̱ guiing˜ fɨˊ mocóoˈ˜reˈ do se̱ˈrˊ co̱o̱ˋ ˈlíˆ. Jo̱ i̱ dseaˋ íˋ cangɨ́ɨiñˋ co̱o̱ˋ e lɨ́ɨˊ corona e nitó̱ˈrˋ fɨˊ moguir˜ jo̱ lɨ́ɨiñˊ jaangˋ dseaˋ i̱ calɨ́ˈˉ jo̱guɨ i̱ nilíˈˋbɨ cajo̱.\n3 Jo̱ mɨ˜ tɨˊ lɨ˜ cafíingˋ i̱ Joˈseˈˋ Jiuung˜ do e sello e catɨ́ˋ tú̱ˉ do, jo̱baˈ canúˉu e guicajíngˈˉ i̱ catɨ́ˋ tú̱ˉ do lajeeˇ i̱ quiúungˉ do, jo̱ lalab cajíñˈˉ do:\n4 Jo̱baˈ cajǿøˉ jnea˜ ladsifɨˊ lana, jo̱ camánˉn jaangˋ cuea˜ i̱ yúungˆ, jo̱ i̱ dseaˋ i̱ guiing˜ fɨˊ mocóoˈ˜reˈ do cangɨ́ɨiñˋ e tɨɨiñˋ e niˈnórˉ ˈniiˋ quiáˈˉ dseaˋ e laco̱ˈ nilɨseengˋ dseaˋ mɨ́ɨˈ˜ fɨˊ jmɨgüíˋ la, jo̱guɨ e nijmérˉ e nijngángˈˉ rúngˈˋ dseaˋ lajeeˇ laˈóˈˋ rúiñˈˋ; jo̱ mɨfɨ́ɨngˋ cangɨ́ɨiñˋ co̱o̱ˋ ñisʉ̱ˈˋ e niguóˈˉ quiáˈˉ jee˜ ˈniiˋ.\n5 Jo̱ mɨ˜ tɨˊ lɨ˜ cafíingˋ i̱ Joˈseˈˋ Jiuung˜ do e sello e catɨ́ˋ ˈnɨˊ do, jo̱baˈ canúˉu e guicajíngˈˉ i̱ catɨ́ˋ ˈnɨˊ lajeeˇ i̱ quiúungˉ do, jo̱ lalab cajíñˈˉ do:\nJo̱baˈ cajǿøˉ jnea˜ ladsifɨˊ lana, jo̱ camánˉn jaangˋ cuea˜ i̱ uíngˈˉ, jo̱ i̱ dseaˋ i̱ guiing˜ fɨˊ mocóoˈ˜reˈ do se̱ˈrˊ co̱o̱ˋ cueˈíˈˋ. 6 Jo̱ jee˜ laco̱ˈ neáangˊ i̱ quiúungˉ do canúˉu lafaˈ luu˜ dseaˋ jo̱ guicajíngˈˉ lala:\n—Dseángˈˉ co̱o̱bˋ kiil˜ mɨcuɨˈieeˋ jí̱i̱ˈ˜ e tɨ́ngˉ dseaˋ quiáˈˉ e ˈléeiñˈ˜ co̱o̱ˋ jmɨɨ˜ ta˜, jo̱guɨ jí̱i̱ˈ˜ ˈnɨˊ kiil˜ mɨcuɨ́ɨˆ cebadabaˈ e ˈléeiñˈ˜ quiáˈˉ co̱o̱ˋ jmɨɨ˜ ta˜ cajo̱; dsʉˈ jaˋ cuǿøngˋ e lɨ́ˈˆ nidsiˈɨ́ɨˊ lajo̱ e aceite o̱ˈguɨ e jmɨ́ˈˆ mɨ́ˈˆ huɨɨngˋ jǿˈˆ cajo̱.\n7 Jo̱ mɨ˜ tɨˊ lɨ˜ cafíingˋ i̱ Joˈseˈˋ Jiuung˜ do e sello e catɨ́ˋ quiʉ̱́ˋ do, jo̱baˈ canúˉu e guicajíngˈˉ i̱ catɨ́ˋ quiʉ̱́ˋ do lajeeˇ i̱ quiúungˉ do, jo̱ lalab cajíñˈˉ do:\n8 Jo̱baˈ cajǿøˉ jnea˜ ladsifɨˊ lana, jo̱ camánˉn jaangˋ cuea˜ i̱ iuungˉ i̱ˊ røˈˋ uaang˜, jo̱ i̱ dseaˋ i̱ guiing˜ fɨˊ mocóoˈ˜reˈ do siirˋ ˈmóˉ. Jo̱ caluuˇ i̱ dseaˋ íˋ jáaˊ jaangˋguɨ i̱ lɨɨng˜ fii˜ quiáˈˉ ˈmóˉ; jo̱ cangɨ́ɨiñˋ e tɨɨiñˋ e quiʉˈrˊ ta˜ latøøngˉ caquiúungˈ˜ fɨˊ jmɨgüíˋ e nijngáiñˈˉ dseaˋ có̱o̱ˈ˜ jaléˈˋ ñisʉ̱ˈˋ, jo̱guɨ niseáiñˉ dseaˋ e joˋ seaˋ dǿiñˈˉ, jo̱guɨ nitó̱ˈrˋ jaléˈˋ jmohuɨ́ɨˊ, jo̱guɨ nitáiñˈˊ jaléngˈˋ jóˈˋ nuuˋ e laco̱ˈ nijngángˈˉneˈ dseaˋ.\n9 Jo̱ mɨ˜ cafíingˋ i̱ Joˈseˈˋ Jiuung˜ do e sello e catɨ́ˋ ˈñiáˋ do, jo̱baˈ camánˉn fɨˊ nʉ́ˈˉ nifeˈˋ jaléngˈˋ i̱ dseaˋ i̱ cajúngˉ i̱ cajngaˈˊ dseaˋ quiáˈˉ uíiˈ˜ e caniˈrˊ júuˆ quiáˈˉ Fidiéeˇ. 10 Jo̱ féˈˋ jaléngˈˋ i̱ dseaˋ íˋ có̱o̱ˈ˜ júuˆ e teáˋ eáangˊ, jo̱ lalab jíñˈˉ do:\n—Fíiˋnaaˈ, ˈnʉbˋ dseaˋ i̱ güeanˈˆ i̱ jaˋ dseeˉ røøngˋ jí̱i̱ˈ˜ co̱o̱ˋ jo̱guɨ dseángˈˉ i̱ jmiti˜ júuˆ quiáˈˉ contøøngˉ. Jo̱ ¿lɨ˜ catɨˊ niquidsiˈˋ íˈˋ quiáˈˉ jaléngˈˋ dseaˋ jmɨgüíˋ jo̱guɨ nicuǿˈˆre iihuɨ́ɨˊ uii˜ quiáˈˉ e cajngaiñˈˊ jneaˈˆ?\n11 Jo̱ lajaangˋ lajaangˋ i̱ dseaˋ do cangɨ́ɨiñˋ sɨ̱ˈrˆ e teeˋ jloˈˆ, jo̱guɨ canúurˉ e ˈnéˉ nijmiˈímˈˊbɨr cateáˋ lajo̱, co̱ˈ ˈnéˉ e nijémˉbɨr jaléngˈˋguɨ dseaˋ caguiaangˉguɨ quiáˈˉ Dseaˋ Jmáangˉ i̱ jmóoˋ ta˜ quiáˈrˉ e nijúuiñˉ lɨ́ˈˆ laco̱ˈ cajúngˉ jaléngˈˋ írˋ cajo̱, jo̱ lajo̱guɨbaˈ nidsíngˉ i̱ sɨˈíingˆ lajo̱.\n12 Jo̱ dob sínˈˋn jǿøˉø mɨ˜ tɨˊ lɨ˜ cafíingˋ i̱ Joˈseˈˋ Jiuung˜ do e sello e catɨ́ˋ jñʉ́ʉˉ do. Jo̱ lajeeˇ jo̱b mɨ˜ cajǿˈˋ uǿˉ dseángˈˉ e eáangˊ. Jo̱ ieeˋ dseángˈˉ calɨniúmˋbre dseángˈˉ lafaˈ co̱o̱ˋ ˈnáˈˆ ˈmɨˈˊ uíˈˉ e quɨ́ˈˊ dseaˋ mɨ˜ lɨ́ɨiñˊ fɨˈíˆ; jo̱guɨ sɨˈˋ dseángˈˉ calɨyúuiñˉ lafaˈ jmɨˊ, 13 jo̱guɨ jaléngˈˋ nʉ́ʉˊ i̱ sɨtǿngˈˉ fɨˊ yʉ́ˈˆ jmɨgüíˋ cajiúmˈˋbreˈ fɨˊ ni˜ uǿˆ lɨ́ˈˆ laco̱ˈguɨ sɨjiʉ́ˈˋ güɨñíˈˆ síˈˋ fɨˊ yʉ́ˈˆ ˈmaˋ quiáˈˉ mɨ˜ íiˊ guíˋ e teáˋ eáangˊ. 14 Jo̱guɨ yʉ́ˈˆ jmɨgüíˋ caˈímˉ e casɨtɨ́ɨngˊ yaang˜ laco̱ˈguɨ mɨ˜ béengˋ co̱o̱ˋ majíˋ, jo̱guɨ lajaléˈˋ móˈˋ có̱o̱ˈ˜guɨ jaléˈˋ guóoˈ˜ uǿˉjiʉ e néeˊ ni˜ jmɨñíˈˆ calɨsɨ́ɨmˉ é̱e̱ˆ quiáˈˉ laco̱o̱ˋ laco̱o̱ˋ. 15 Jo̱ jaléngˈˋ dseata˜ dseaˋ féngˈˊ có̱o̱ˈ˜guɨ jaléngˈˋ dseaˋ laniingˉ i̱ quiʉˈˊ ta˜ fɨˊ jmɨgüíˋ na, jo̱guɨ jaléngˈˋ ˈléeˉ laniingˉ i̱ quie̱ˊ nifɨˊ, có̱o̱ˈ˜guɨ jaléngˈˋ dseaˋ seaˋ cuuˉ, jo̱guɨ jaléngˈˋ dseaˋ laniingˉ i̱ quie̱ˊ nifɨˊ jo̱guɨ jaléngˈˋ dseaˋ i̱ sɨlaangˇ, có̱o̱ˈ˜guɨ jaléngˈˋ dseaˋ i̱ sɨˈnɨɨngˇ i̱ jmóoˋ ta˜, jo̱ jaléngˈˋ dseaˋ íbˋ i̱ canaangˋ ˈméengˋ fɨˊ dsíiˊ tóˋ jo̱guɨ lacaangˋ jee˜ jiáaˊ fɨˊ jee˜ móˈˋ cajo̱, 16 jo̱guɨ canaaiñˋ sɨ́ˈrˋ jaléˈˋ e móˈˋ do có̱o̱ˈ˜guɨ jaléˈˋ e jiáaˊ do:\n—Jlɨɨng˜ jneaˈˆ jo̱ ˈmeengˉ jneaˈˆ quiáˈˉ i̱ dseaˋ i̱ laniingˉ i̱ guiing˜ quiʉˈˊ ta˜ do jo̱guɨ quiáˈˉ i̱ Joˈseˈˋ Jiuung˜ do cajo̱, co̱ˈ eáamˊ nɨguíiñˉ quíˉnaaˈ jo̱baˈ iihuɨ́ɨˊ eáamˊ nicuǿrˉ lana.\n17 Dsʉco̱ˈ lanab cadsíngˉ jmɨɨ˜ e nidsijéeˊ iihuɨ́ɨˊ e eáangˊ, jo̱baˈ ¿i̱˜ nitéˈˋ líˈˋ có̱o̱ˈ˜ e jo̱?


(Adkaset eus Daniz)\n- Rouanez Margrethe II\nUr vro eus hanternoz Europa eo Danmark. War-dro 5 400 000 a dud zo o chom enni. Ur vro gompez a-walc’h eo, pa n’eus ket a venezioù. Kalzik inizi zo avat. War ribl Mor an Hanternoz emañ Danmark. Ur rouantelezh eo. Kopenhagen (a-wechoù Kopenhag) eo ar gêr-benn.\nDisrannet eo Danmark e pemp rannvro (daneg regioner) ha 98 keoded; Krouet e voe ar rannvroioù d'an hini kentañ a viz genver 2007 e frammadur Adreizhadur ar C'heodedoù da erlerc'hiañ an 38 kontelezh hengounel. Er memes amzer e voe beuziet asambles ar c'heodedoù bihan. Gant ar yalc'h dreist holl e vez karget ar rannvrioù met er c'hontrol ar c'hontelezhioù kozh n'o-deus kat ar gwir da sevel tailhoù.\nKnut ar Bras, roue Danmark, Norvegia ha Bro-Saoz\nAdtapet diwar « https://br.wikipedia.org/w/index.php?title=Danmark&oldid=1841147 »\nKemmoù diwezhañ degaset d'ar bajenn-mañ d'an 9 Gou 2019, da 20:49.


Kember ar Saar Ruz (a-dreñv) hag ar Saar Wenn (dindan ar pont).\nAr stêr Saar (Sarre e galleg ) zo ur stêr a red e biz Bro-C'hall, e Loren hag Elzas, hag en Alamagn, e Saarland ha Rheinland-Pfalz, hag a zo adstêr d'ar Mosel (anezhi adstêr d'ar Roen) war he lez dehoù.\nEmañ eien ar Saar er menezioù Vojoù, etre Elzas ha Loren. Div wazh-dour zo, e gwirionez, an eil anvet Sarre Rouge hag eben Sarre Blanche, a ya d'en em unaniñ e Lorquin, e-harz menez Donon, ur menez uhel en hanternoz ar Vojoù.\nRedek a ra a-hed 246 km (126 km e Bro-C'hall ha 120 km en Alamagn) a-raok en em deurel er stêr Mosel e Konz (Rheinland-Pfalz).\nGwechall e oa pouezus ar Saar evit ijinerezhioù ar c'hornad : glaou, houarn ha dir. Danvezioù krai ha traezoù oberiet a veze kaset dre ar stêrioù (ar Mosel hag ar Roen), da skouer, betek ar Ruhrgebiet pe betek porzh Rotterdam.\nMoselle (D): Sarralbe, Sarreguemines\nEienenn ar Roten Saar.\nEienenn ar Weißen Saar.\nAr Saar e-harz ar menez Donon (Vojoù).\nAr Saar e-kichen Wolfskirchen (Loren).\nWar lez ar Saar emañ ar Völklinger Hütte, ul lec'h gwarezet gant an UNESCO.\nAdtapet diwar « https://br.wikipedia.org/w/index.php?title=Saar_(stêr)&oldid=1909665 »\nKemmoù diwezhañ degaset d'ar bajenn-mañ d'an 20 Eost 2021, da 22:01.


Accueil / Lec'h / Etrebroadel / Korsika. Ur galv evit dihuniñ ar gevredigezh a-enep d’ar mafia\nMaxime TOUZE 26 September 2019\n“Galv an Tregont” a c’hallfemp ober dioutañ rak un tregont den bennak, brudet e Korsika, o deus kenskrivet ur galv, embannet d’ar Merc’her 25 a viz Gwengolo. “Mafia nò ; vita iè” eo anv gwir ar c’henstroll. Perak kement-se ? Fellout a ra dezho e tihunfe ar gevredigezh korsat a-enep d’ar mafia korsat, gant ar spi e vodo miliadoù a dud en-dro dezho.\nD’an 12 a viz Gwengolo e voe drouklazhet Maxime Susini, ur stourmer broadelour, e Carghjese. Miliadoù a dud a oa deuet d’e obidoù. E strollad politikel Core in Fronte en doa embannet e voe drouklazhet gant ar mafia. Int-i eo a ra al lezenn war an enezenn hervezo. Gervel a reont da vanifestiñ a-benn disul. Ar muntr-mañ en deus feuket ar Gorsiz met degouezhout a ra goude un nebeud torfedoù liesseurt abaoe mizioù, ma n’eo ket bloavezhioù. Er mizioù tremenet ez eus bet klasket drouklazhañ tud tost ouzh ar galloudoù politikel. D’ar 27 a viz Gouere e voe plantet tan e Aiacciu e-barzh savadurioù embregerezh otoioù Jean-André Miniconi, war ar renk evit an ti-kêr e 2020. Hervez an enklask ez eo un torfed politikel. E 2012 e voe drouklazhet ar breutaer Antoine Sollacaro ha prezidant kambr ar c’henwerzh Jacques Nacer. D’ar mare-se e voe prometet gant Jean-Marc Ayrault e vefe lakaet ar peadra gant ar Stad evit lakaat un termen da “vafia an enezenn”.\nAet eo skuizh ar Gorsiz gant promesaoù ar Stad ha stad o c’hevredigezh. Met betek-henn e veze ral ar c’homzoù foran. E miz Meurzh 2015 en doa embannet Séverin Medori, maer Linguizzetta e plaenenn ar reter, e fulor hag en doa douget klemm ivez peogwir e veze gourdrouzet a varv. “Ur gevredigezh vihan-vihan eo, ’lec’h m’eo tost an holl an eil ouzh egile. Amañ ez eo gwan ar Stad hag an dorfedourien zo aktored penn-kil-ha-troad ar vuhez sokial. E pep keñver ez eo klañv hor c’hevredigezh a ya gant dour ar faskouriezh a-wechoù, hag a nac’h war ar memes tro e ya da get.” Komzoù kreñv ha rouez war un dro.\nPiv eo an dud o deus kenskrivet ? Tud a bep seurt, bodet gant daou zen : Léo Battesti bet unan eus pennoù an FLNC, ha Vincent Carlotti bet sekretour kevreadel ar PS e Korsika-Uhel ha maer bet Aleria. D’o heul eo deuet Jean-François Bernardini, kaner ar strollad I Muvrini, ar skrivagner Jérôme Ferrari ha patronoù embregerezhioù bihan. En em welet a reont evel “gwastadourien” ha spi o deus e teuio miliadoù a dud d’o heul. Lâret a reont o deus aon ar Gorsiz war o enezenn hag eo poent cheñch penn d’ar vazh : “kenderc’hel da chom mut n’eo ket mui un diskoulm padus ; setu perak e kemeromp an intrudu da bediñ ar bobl da brederiañ war ar gourdrouzoù a laka en arvar hor c’hevredigezh. (…) Ret eo lakaat en distro ar re a zistruj hon tiriad. Goulenn a reomp ivez gant holl atebeien bolitikel hon enezenn da gomz sklaer ha d’en em wareziñ ouzh lobioù ar mafia. Hag evel-just eo poent bras e anavezfe ar Stad ez eo Korsika e dalc’h ar mafia hag e rank kemer an holl ostilhoù he do ezhomm evit stourm outañ”.\nPolitikerien ’zo o deus embannet raktal o souten evel Gilles Simeoni, prezidant Kuzul Korsika hag ar c’hannad broadelour Jean-Felix Acquaviva. Ar prezidant en deus kinniget e vefe aozet ur c’hendiviz diwar-benn ar feulster e Korsika e-barzh ar breujoù er sizhunioù a zeu.\nShare the post "Korsika. Ur galv evit dihuniñ ar gevredigezh a-enep d’ar mafia"


Emgann Hanoi (1946) - Wikipedia\nEmgann Hanoi (1946)\n(Adkaset eus Emgann Hanoï (1946))\nTamm eus Kentañ brezel Indez-Sina\n19 a viz Kerzu 1946 - 18 a viz C'hwevrer 1947\nHa Noi, Indez-Sina C'hall\nKoll strategiel ha milourel gant ar Viet Minh.\nAn Unvaniezh C'hall:\nBro-C'hall Viet Minh\nPierre-Louis Débes Vương Thừa Vũ\n8000 soudard da c'hortoz\n20 000 milisian\n100 soudard gall\n45 soudard trevadennel\n200 trevour steuziet pe lazhadeget Dianav, kantadoù\nEmgann Hanoï pe Trận Hà Nội a zo bet an emgann kentañ e-pad Kentañ brezel Indez-Sina. Emgann a oa bet etre nerzhioù difenn kêr Hanoi (re an Unvaniezh C'hall) ha re ar Viet Minh. Nerzhioù reveulzier ar Viet Minh a voe trec'het ha rediet da dec'hout diouzh kêr evit mont da repuiñ e menezioù tost 100 kilometr pelloc'h. Adpaket e voe ar gêr goude 60 devezh emgann ha goude un oberiadur enep-guerilla.\nEmgann Hanoi a oa bet un trec'h milourel ha strategiel evit ar C'hallaoued, nerzhioù ar Viet Minh hag ho harperien a voe sabatuet gant ar c'holl. Sklaer e oa deuet da vezañ evit emsaverien Viet Nam ne c'hallent ket trec'hiñ ar C'hallaoued hag ho harperien e-pad emgannoù klasel abalamour d'an diforc'h spontus a armamant a oa etrezo.\nDelwenn e koun emgannerien ar Viet Minh e-pad Emgann Hanoi.\nAdtapet diwar « https://br.wikipedia.org/w/index.php?title=Emgann_Hanoi_(1946)&oldid=1897102 »\nDernière modification le 6 Meu 2021, à 15:28\nKemmoù diwezhañ degaset d'ar bajenn-mañ d'an 6 Meu 2021, da 15:28.


Kleñved Alzheimer - Wikipedia\nKleñved Alzheimer, eus an tu kleiz un empenn e stad vat, war an tu dehoù hini un den tapet gant ar c'hleñved. Lakaet eo war-wel an diforc'hioù etre an daou.\nKleñved Alzheimer a zo ur c'hleñved neurologel anvet adal ar medisin Alois Alzheimer hag a voe dizoloer ar c'hleñved e 1906. Kleñved Alzheimer a grog sioul met gant red an amzer a ya war washaat. An azon diazez a zo da gaout kudennoù o klask eñvoriñ darvoudoù a-nevez (koll ar memor a-nevez).\nGant ma gendalc'h ar c'hleñved da vont war-raok, an azonioù a 'hell mont etrezek kudennoù gant ar gaoz, kudennoù dihenchañ (aes da vezañ kollet), cheñchamantoù tem-spered bliv, koll al luskadur, koll an nerzh d'ober war e dro e-unan ha kudennoù emzalc'h.\nEr bloavezh 2015, e oa tro 48 milion a dud dre ar bed tapet gant ar c'hleñved. An darn anezho a zo oadet a-us da 65 bloaz.\nAuguste Deter an den kentañ diouganet gant kleñved Alzheimer\nAdtapet diwar « https://br.wikipedia.org/w/index.php?title=Kleñved_Alzheimer&oldid=1692292 »\nKemmoù diwezhañ degaset d'ar bajenn-mañ d'an 5 Meu 2016, da 21:05.


Stumm eus an 24 Eos 2008 da 04:24\n95 okted lamet , 12 vloaz zo\nStumm eus an 14 Eos 2008 da 07:26 (kemmañ)\nD (Bot: Lien AdQ pour pt:Abadia)\nStumm eus an 24 Eos 2008 da 04:24 (kemmañ) (dizober)\n[[Skeudenn:Abbaye de Koad Malouen - Kerpert 22 - France - 2004.JPG|thumb|right|Abati Koadmalouen, e [[Kerbêr]], e Kerne-Uhel.]]\n[[Image:Jumièges.jpg|thumb|right|200px|Abati [[Jumièges]], e [[Normandi]]]]\nKalz koshoc'h eo ar stad a [[manac'h|vanac'h]] (pe ar vanac'hegezh) eget an abatioù. N'emañ ket ar ger abati e reolenn [[Benead Norcia]], pa ne ra anv nemet eus manati. Kentañ gwel eus ar ger skrivet a zo en XIvet kantved. [[Cluny]] an hini zo kaoz d'ar c'hemm anv, hag a lavar penaos e ranker aozañ un abati: katolik hepken eo ar meizad a abati. Goude-se, evit lakaat ur manati da vout un abati e vo reolennoù disheénvel hervez an urzhioù relijiel.\nPar exemple, chez les Trappistes, une maison nouvellement fondée est d'abord :\nAdtapet diwar « https://br.wikipedia.org/wiki/Dibar:MobileDiff/372138 »


Skingomz vrezhonek - Wikipedia\nUn nebeud skingomzoù brezhonek zo e Breizh, e kornôg ar vro, goude ma ne vezont ket klevet e Brest nag en Oriant, nag e Sant-Brieg. Galleg eo ar yezh ar muiañ implijet er skingomz e Breizh, hag ar yezh nemeti e reter ar vro.\n2 Abaoe 1981\n3 Abadennoù brezhonek er skingomzoù gallek\n4 Skingomzoù divyezhek\n5 Skingomzoù brezhonek\n6 Raktres ar skingomz brezhonek e Bro-Dreger\n8 Efed an diouer\n9 Istor an abadennoù skingomz brezhonek\n9.1 Radio-Roazhon dindan pouez an Nazied (1941-1944)\n9.2 Radio-Roazhon goude an Dieubidigezh (1944-1974)\n10 Skingomz ha lezenn\nKrouet e oa bet abadennoù brezhonek e-kreiz abadennoù gallek, e 1941 da gentañ, e skingomzoù perc'hennet gant ar Stad c'hall .\nGoude ma oa bet savet skingomzoù prevez e 1981 ez eus bet savet abadennoù brezhonek en un nebeudik skingomzoù nannkenwerzhel.\nE 1998 e oa bet savet div skingomz vrezhonek.\nAbadennoù brezhonek er skingomzoù gallekAozañ\nUn nebeudig abadennoù zo e skingomzoù gallek, evel re Radio-France:\nun tamm bemdez evel e France Bleu Breizh-Izel e Kemper, met n'eo ket divyezhek evit se\nun tamm bep sizhun evel e France Bleu Arvorig e Roazhon, a skign un eurvezh ar sizhun, pa rae div eur un nebeud bloavezhioù zo.\nN'eus nemet war daou skingomz nann kenwerzhel e Penn ar Bed a skingas abadennoù e brezhoneg penn-da-benn:\nArvorig FM, studio e Landerne ha skinpeul e Plouziri (91.7 MHz) a skign war ul lodenn eus Bro-Leon ha hanternoz Bro-Gerne.\nRadio Kerne, skinpeul pennañ ha studio e Ploneiz (90.2 MHz), adskinpeulioù e Douarnenez (92 MHz) ha Kemperle (97.3 MHz)\nRaktres ar skingomz brezhonek e Bro-DregerAozañ\nE 2007 en deus kinniget ur gevredigezh sevel ur skingomz brezhonek e-barzh Ti ar Vro Bro-Dreger e Kawan (Bro-Dreger - Aodoù-an-Arvor), Kaouenn FM hec'h anv. Nac'het en deus ar Conseil supérieur de l'Audiovisuel (CSA) reiñ e aotre. Da c'hortoz ma vo goulennet an aotre en-dro e vez skignet abadennoù enrollet ha videoioù war an Internet gant Kaouenn Net (kaouenn.net) war ar c'homlec'h-mañ.\nMet n'eus ket a skingomz brezhonek evit Breizh a-bezh. N'eus nemet skingomzoù gallek a c'haller klevet war un dro e pevar c'horn ar vro.\nEfed an diouerAozañ\nN'eus ket a gazetennerien skingomz, nemet e Radio Breizh-Izel ma ne vez komzet nemet eus keleier ar c'hornad. N'eus ket a geleier politikel eus ar bed e brezhoneg.\nNe vez ket skignet kalz ar sonerezh krouet e Breizh gant ar skingomzoù klevet e Breizh.\nNe vez ket broudet ar c'hrouiñ kanaouennoù brezhonek: dister e chom niver ar c'hanaouennoù krouet e brezhonek bep bloaz, hag ouzhpenn ne vezont ket klevet. Da skouer, ur bladenn vrezhonek gant EV, ur strollad eus Naoned, a dremeno en abadennoù brezhonek Arvorig FM ha ne vo ket klevet nemet en un darn eus Bro-Leon.\nIstor an abadennoù skingomz brezhonekAozañ\nRadio-Roazhon dindan pouez an Nazied (1941-1944)Aozañ\nEvit gouzout muioc'h, sell ouzh Radio-Roazhon\nE 1941 e aotreas an aotrouniezh alamanek ma vo skingaset abadennoù brezhoneg war "le Poste de Rennes" (Radio-Roazhon), ur skingomz staget ouzh Radio-Paris. Da Roparz Hemon, ur skrivagner brezhonek hag un emsaver e oe fiziet karg sekretourva ar skingomz en e bezh hag hini an abadennoù brezhonek. Harpet e oa evit-se gant Abeozen ha Youenn Drezen.\nPaeet e oa gopridi ar skingomzoù gall gant melestradur ofisiel Radio-Paris, met homañ a oa arc'hantaet gant al Lu alaman.\nPa ne vez skingaset an abadennoù nemet en dro da Roazhon, ne veze ket tizhet ar selaouerien e lec'h m'emaint niverus, da lavaret eo er Brezhonegva. Diwar diouer an tredan, ne c'helle mui skingomz Roazhon, staliet e seulioù uhel er Post pennañ, plasenn ar Chenwerzh, astenn e skinadur betek pell.\nNe chom ket kalz roudoù an abadennoù pa 'z int bet distrujet an enrolladennoù war bladenn. Gant Hor yezh eo bet embannet tammoù ar pezh a zo bet savet gant Abeozen ha Youenn Drezen. Savet en deus Roparz Hemon un nebeut pezhioù-choari.\nRadio-Roazhon goude an Dieubidigezh (1944-1974)Aozañ\nE 1944 e voe fiziet abadennoù brezhonek Radio-Roazhon e Per-Jakez Helias, ur c'helenner war al Lizhiri, ganet e Pouldreuzig (Bro-Gerne - Penn ar Bed), un dastumer kontoù hag un arbennigour war gizioù ar broioù brezhonek. Savet en doa pezhioù-c'hoari ha sketchoù a c'helle plijout da Yann Vrezhoneger, an darn vrasañ war don ar fent.\nStaliet e oa bet un skinbeul e Kimerc'h, ur gumun a zo e-barzh Pont-ar-Veuzenn hiziv. Abadennoù brezhonek a veze skingaset bemdez war "Radio-Kimerc'h", met un abadenn vrezhonek vras a oa skingaset war Radio-Roazhon bep sul.\nSkingomz ha lezennAozañ\nE 2016 ez eus anv da lakaat 4% a vrezhoneg er skingomzoù (prevez pe stad? n'eo ket sklaer evit poent). Soñjal a c'haller e vo enebet gant ar Sened. Goude-se e tistroio ar raktres dirak Kambr ar gannaded c'hall, ha soñjal a ra lod e vo aozet an enebiezh gant ar PS evit kas ar raktres d'ar strad .\nLa Radio en Langue bretonne. Roparz Hemon et Pierre-Jakez Hélias : deux rêves de la Bretagne, Ronan Calvez, Presses Universitaires de Rennes 2 (PUR), 2000, ISBN 2-86847-534-5. Tezenn an oberour e miz Kerzu 1999 e Skol-Veur Breizh-Izel e Brest. Skeiñ kalet a ra gant Roparz Hemon ha lavarout ne oa ket a bolitikerezh en e abadennoù.\nSkingomz vrezhonek gant An Tour Tan\nSkingomz vrezhonek gant Ar Stalig\n↑ Pennad e blog Paul Molac : http://paulmolac.bzh/loi-egalite-et-citoyennete-defense-des-langues-regionales-et-de-lalimentation-durable-dans-les-cantines/\nAdtapet diwar « https://br.wikipedia.org/w/index.php?title=Skingomz_vrezhonek&oldid=1853316 »


Ger-stur : "Frankiz ha Justis"\nKan broadel: God Bless Our Homeland Ghana\n(ha kêr vrasañ) Accra\n- Prezidant Nana Akufo-Addo\n- Besprezidant Mahamudu Bawumia\ndiouzh ar Rouantelezh-Unanet\n- disklêriadur 6 Meurzh 1957\n- Republik 1añ Gouere 1960\n- Bonreizh 28 Ebrel 1992\n- Hollad 238 534 km² (82añ)\n- Dour (%) 4,6\n- istimadur 07/2012 25 241 998 ()\n- niveradeg 24 658 823\n- Stankter 103/km²\n- Hollad $55,2 miliard (72vet)\n- Keidenn $2.643 (127vet)\n0,532 (kreiz) (136vet)\n↑ Renabl ofisiel 2010\nEn Afrika ar Gornaoueg emañ Stad Ghana.\nEr c’hornôg dezhi emañ Stad Aod an Olifant (668 km a harzoù), Burkina Faso zo er gwalarn hag en hanternoz (549 km a harzoù), er reter emañ Togo (877 km a harzoù); er c’hreisteiz emañ pleg-mor Ginea a-hed 539 km\nAccra eo ar gêr-benn, enni 2.3 million a annezidi (2009). Kêrioù bras all zo, evel Kumasi (1.8 milion ag annezidi e 2009) ha Tamale (538 000 den e 2012). \nAr braz eus ar vro a oa gwechall un drevadenn saoz anvet Gold Coast ("Aod-an -our"), savet e dibenn an XIXvet kantved.\nGoude ar Brezel-bed kentañ e voe staget un tamm eus Togo outi.\nE 1957 e voe ar vro-se an hini gentañ eus trevadennoù Afrika o tont da vezañ ur Stad dizalc’h, dindan renerezh Kwame Nkrumah.\nAn anv Ghana a voe roet d'ar Stad nevez e koun Impalaeriezh Ghana a oa gwechall e kornôg Afrika, ar ger e-unan o talvezout kement ha "roue brezelour"\nAbaoe 1992 ez eo Ghana ur republik gant meur a strollad politikel.\n5.1 Kent an trevadur\n5.2 Aod an Aour ha kenwerzh ar sklaved\n5.3 An Dizalc'h\nRannet eo Ghana e 170 paou a ya da sevel 10 rannvro :\nAshanti (Ashanti Region, AR, "Rannvro Ashanti")\nBrong-Ahafo (Brong-Ahafo Region, B/A, "Rannvro Brong-Ahafo")\nCentral (Central Region, CR, "Rannvro ar C'hreiz")\nEastern (Eastern Region, ER, "Rannvro ar Reter")\nGreater Accra (G/A, "Accra Vras")\nNorthern (Northern Region, NR, "Rannvro an Norzh")\nUpper East (Upper East Region, UER, "Rannvro ar Reter Uhelañ")\nUpper West (Upper West Region, UWR, "Rannvro ar C'hornôg Uhelañ")\nVolta (Volta Region, VR, "Rannvro ar Volta")\nWestern (Western Region, WR, "Rannvro ar C'hornôg")\nEus ar savanenn war harzoù Burkina Faso en norzh betek ar mor er su, etre koadeier Aod an Olifant er c'hornôg ha menezioù Togo er reter emañ plaenennoù ar vro.\nEr mervent anezhi emañ an uhelgompezenn Achanti, a sav war-dro 450 metrad a-us ar blaenenn.\nMenez Afadjato, nepell diouzh Lenn Volta war harzoù Togo, eo lec'h uhelañ ar vro, 885 m dezhañ.\nDoureier[kemmañ | kemmañ ar vammenn]\nE Ghana emañ kember ar stêrioù Volta Wenn ha Volta Ruz, o-div o tiskenn eus Burkina Faso kent em veskañ gant ar Volta Zu a zo en harzoù ar gwalarn. Ar stêr Volta end-eeun a reer eus an disoc'h.\nWar he hent war-du ar mor ez eo bet savet stankell Akosombo, alese ganedigezh Lenn Volta, 8 482 km² a c'horread dezhi ha brasañ lenn kalvezadel er bed. Deuet eus ar biz ez a ar stêr Oti el lenn ivez. Ar stêr Afram deuet eus an uhelgompezenn Achanti a zeu er Volta er su d'al lenn, nepell diouzh ar mor.\nTrovanel eo hin Ghana : tomm ha sec'h a-walc'h er gevred, tomm-tre ha gleb er gwalarn, tomm-tre ha sec'h en norzh.\nEus miz Genver da viz Meurzh e vez barradoù Harmattan, un avel sec'h ha poultrennek o tont eus ar biz. Alies e c'houzañv Ghana gant ar sec'hor.\nEtre ar bloavezhioù 1960 ha kreiz ar re '90 e oa war-dro 100 yezh ha sevenadur e Ghana. Rannet eo pep poblad, met liammet eo an dud dre o sevenadur, o yezh, o orin hag o istor.\nKement-se, kevret gant an ezhomm da c'hounit tachenn evit al labour-douar, da gontrolliñ hentoù ar c'henwerzh ha da skoulmañ liammoù a-benn em wareziñ, a gasas da grouidigezh ar c'hengevredad Asante e dibenn ar 17vet kantved, kent mare an trevadur.\nSetu dasparzh ofisiel ar pobladoù e Ghana hervez renabl ar bloavezh 2000 :\nAkan 45.3% • Mole-Dagbane 15.2% • Ewe 11.7% • Ga-Adangbe 7.3% • Guan 4% • Gurma 3.6% • Grusi 2.6% • Mande-Busanga 1% • Pobloù all 1.4% • Tud all 7.8%\nDiwar renabl ofisiel 2010 e oa 51.2 % a verc'hed ha 48.8 % a baotred e Ghana.\n44.7 % eus Ghanaiz zo yaouankoc'h eget 18 vloaz.\nBugale er skol\nBugale all war an aod\nUr sell war Accra\nAr saozneg eo yezh ofisiel ar Stad, hogen kalz yezhoù all zo er vro. An Akaneg eo ar yezh afrikat pennañ e Ghana, hini an Twieg o vezañ he stumm skrivet.\nLod yezhoù, damofisiel dre an niver a gomzerien, a vez skoazellet gant ar gouarnamant, ar re all n'int ket. Setu amañ dasparzh ar yezhoù pennañ dre rannvro :\nYezhoù pennañ Ghana\nAkaneg (Ashanti, Fante, Akuapem, Akyem, Kwahu)\nAdeleeg – Komzet e VR (Tutukpene & Nkwanta)\nDagaareeg / Waaleeg – Komzet en UWR\nAnufoeg / Chokosieg – Komzet en NR (Chereponi)\nDagbaneeg – Komzet en NR\nBassarieg – Komzet en NR\nDangbeeg – Komzet e G/A\nBimobaeg – Komzet en NR (Bunkpurugu)\nEweeg – Komzet e VR\nBiriforeg – Komzet en UWR & NR (Bilema & Danvar)\nGaeg – Komzet e G/A\nBuemeg / Lelemeg – Komzet en VR (Jasikan & Bodada)\nGonjaeg – Komzet en NR\nBulieg – Komzet en UER (Sandema)\nKasemeg – Komzet en UER\nChumburungeg – Komzet en NR & VR (Ekumdipe)\nNzemaeg – Komzet e WR\nFrafraeg – Komzet en UER (Bolgatanga)\nGikyodeeg / Akyodeeg – Komzet e VR (Shiare)\nHangaeg – Komzet en NR\nKasemeg – Komzet en UER (Navrongo)\nKomaeg – Komzet en UER (Yipabongo)\nKonkombaeg – Komzet en NR (Saboba)\nKusaaleg – Komzet en UER (Bawku)\nMamprulieg – Komzet en NR (Nalerigu)\nMoeg / Degeg – Komzet en B/A & NR (New Longoro & Bole)\nNafaanraeg – Komzet en B/A (Banda Ahenkro)\nNawurieg – Komzet en NR (Kitare)\nNkonyaeg – Komzet e VR (Akloba & Wurupong)\nNtruboeg / Deloeg – Komzet en VR (Pusupu)\nSisaalaeg – Komzet en UWR (Tumu)\nTampulmaeg – Komzet en NR\nVaglaeg – Komzet en NR\nWalieg – Komzet en UWR\nDa ouzhpennañ :\nGuaneg, komzet e kêrioù Anum, Larteh, Adukrom, Dawu, Awukugua, Boso, Senya Bireku ha Winneba.\nBonoeg, komzet e Brong Ahafo ha gant ar pobladoù Moo, Sehwi, Aowin ha Krobo.\nMar gouzit saozneg, taolit ur sell war amzeroniezh Istor Ghana.\nKent an trevadur[kemmañ | kemmañ ar vammenn]\nPenn Akan, priaj, 16-17vet kantved\nE Mirdi Broadel Ghana en Accra ez eus prouennoù hendrael eus bezañs Mab-den e Ghana e deroù Oadvezh an Arem, war-dro 4000 KJK Kavadennoù hendraoù all a ziskouez e voe tud o vevañ e kreiz ar vro, en norzh d'ar c'hoadegi, ken abred ha 3000 pe 4000 bloaz zo. Diwar an hengoun e kreder e teuas tud all c'hoazh war-dro an 10vet kantved, hag enbroadegoù eus an norzh hag ar reter a gendalc'has da c'houde. Da zibenn ar 16vet kantved e voe an darn vrasañ eus ar pobladoù eus Ghana a-vremañ o terc'hel an douaroù m'emaint o chom. Diwar berzh ha diskar un nebeud Stadoù bras e kornôg Soudan., da lavaret eo traoñienn ar stêr Niger, e teujont.\nEtre ar 4re hag an 13vet kantved, galloudusañ Stad Soudan e oa Impalaeriezh Ghana e kornôg Afrika, anvet Wagadougou ha lec'hiet ur 750 km bennak en norzh d'ar Republik a-vremañ, etre ar stêrioù Senegal ha Niger.\nMengleuzioù aour a oa e Bambouk, war ar stêr Senegal uhelañ ; eus kenwerzh an aour a-dreuz ar Sac'hara neuze e teue galloud an impalaeriezh. Holen, kouevr ha sklaved a veze gwerzhet ouzhpenn an aour gant ar boblad Soninke en eskemm ouzh danvezioù gwiadel, perlez ha kenderc'hadoù disoc'het. E Koumbi Saleh e savjont o c'herbenn, war bevenn ar Sac'hara (e gevred Mouritania hiziv an deiz). Buan-tre e teuas kêr da vezañ pouezusañ dibenn an hentoù-kenwerzh er su d'ar gouelec'h. Diwezhatoc'h e teuas Aoudaghost da vezañ ur greizenn all a-fed kenwerzh.\nAn Islam ivez a erruas e Koumbi Saleh dre genwerzherien an norzh.Skoliù muzulmat ha moskeennoù a voe savet, met delc'her da gredennoù hengounel e bobl a reas ar roue, petra bennak ma'z implijas gouizieien vuzulmat e melestradur ar rouantelezh.\nEr c'hornôg e tibabas ar Stad Takrour lakaat an Islam da relijion stadel ha stardañ he liammoù kenwerzhel gant Afrika an Norzh, alese kevezerezh gant Impalaerezh Ghana. Pa oa honnezh o koll ar vestroniezh war ar c'henwerzh e teuas sec'hor er vro. Padout a reas betek gwanaat ar magañ loened, al labour-douar hag ar mengleuzioù aour. Tamm-ha-tamm e teuas ar remziad berber Almouravit ha drezo an Islam da gemer an tu kreñv war an Impalaeriezh.\nEn XIvet kantved hag en XIIvet kantved e voe digoret mengleuzioù nevez e Boure e Ginea a-vremañ, e-maez tachenn genwerzhel Ghana, ha hentoù-kenwerzh nevez a voe er reter. Pelloc'h e voe Ghana taget gant roue ar boblad Sosso en Impalaeriezh Mali. A-c'houde ar brezel-se e voe ar boblad Malinke mestrez e Mali, hag e 1307 e oa Impalaeriezh Ghana aet da get.\nHini eus ar Stadoù soudanat ne oa mestr war tachenn Ghana a-vremañ, hogen darempredoù a veze etre Soudan ha pobloù ar Volta. Kêr Jenné en Impalaeriezh Mali a genwerzhe ganto ha gant hendadoù ar pobladoù Akan a zo hiziv e Ghana ar su.\nStadoù Akan a voe savet war hentoù ar c'henwerzh etrezek ar mengleuzioù aour. E dibenn ar 15vet kantved e voe aloubet ar c'hoadegi, en abeg da zonedigezh plant nevez eus Azia hag Amerika a c'halle bezañ gounezet enno : bananez, sorghum ha maniok. E deroù ar 16vet kantved e verkas beajourien europat e oa ar Stadoù Akan ha Twifou pinvidik dre an aour war glannoù ar stêr Ofin (er Rannvro Ashanti hiziv). En hevelep mare e teuas pobladoù Mande eus norzh Nigeria a-vremañ hag eus al lenn Tchad da vevañ er pezh a zo hiziv norzh Ghana ha su Burkina Faso ; eno e savjont ar Stadoù mole-dagbane Dagomba ha Mamprusi, hag e harpjont ganedigezh ar Stad Gonja. An teir Stad-se, gant ar Stadoù mossi Yatenga ha Wagadougou, a voe mammenn ar Stad a zo hiziv. Petra bennak ma ne oa ket Muzulmiz eus ar rouaned-se e tegemerjont skrivagnerien ha mezeien vulzulmat, a levezonas ar c'henwerzh gant an Norzh. Daoust d'ar pobloù du delc'her d'o hengoun e tegemerjont kredennoù ha teknikoù digant ar Vuzulmiz (ar skrivañ, da skouer) a veskjont gant o doareoù dezho.\nAr pobladoù Kasena, Kusase, Sisala ha Talensina, daoust dezho bezañ kar d'ar boblad Mossi, ne savjont Stad ebet, o c'hevredigezh o vezañ diazezet war ar gerentiezh. Hogen gouzañv a rejont dre ma oa o domani treuzet gant ar c'henwerzh etre ar Stadoù akan er su hag ar Stadoù mossi en norzh, alese levezon an Islam ha mestaolioù gant an amezeien c'halloudus.\nStad Asante eo tarzh Ghana a-vremañ. Un ezel eus ar familh Akan eo ar boblad Asante, twieg eo o yezh. Ur c'hengevredad a savjont war ribl al lenn Bosoumtwi er Rannvro Ashanti, hag e deroù ar 17vet kantved e voe o Stad an hini c'halloudusañ e koadegi ar c'hreiz.\nLiammet e voe ar Stadoù akan amezek ouzh ar c'hengevredad, hag e dibenn ar 17vet kantved e voe ar c'hengevredad troet en un impalaeriezh, gant Kumasi da gêrbenn. Kreñvaet e voe stabilded politikel ar Stad. Amezeien a voe trec'het, a c'hallas mirout o sevenadur hag o renerien o devoe o c'hador e Kuzul Meur an Impalaeriezh, a chomas kengevredadel, pep Stad o vezañ emren daoust d'ar galloud-kreiz. E kreiz en 18vet kantved e oa Asante ur Stad kenurzhiet-meurbet, a c'hounezas ar Stadoù Dagomba, Gonja ha Mamprusi en norzh. War-dro 1820 e kreskas an Impalaeriezh war-du ar su ivez. Tra ma kendalc'he ar c'henwerzh a-dreuz ar Sac'hara hag er reter e krogas Asante da gaout darempredoù gant ar pobladoù Ewe, Fante ha Ga-Adangbe er su, koulz ha gant Europiz o devoa savet kreñvlec'hioù war Aod an Aour.\nAod an Aour ha kenwerzh ar sklaved[kemmañ | kemmañ ar vammenn]\nDorioù ar sklaved,\npaotred ha merc'hed disrannet\nAod an Aour a veze anavezet en Europa dre ar genwerzhourien arab evit he mengleuzioù. Pa'z erruas an Europiz kentañ eno e dibenn ar 15vet kantved e oa an dud nevez-deuet eno o klask staliañ o domani dre drec'hiñ war o c'hentidi, hag enbroadurioù all a oa o kenderc'hel.\nPortugaliz a erruas da gentañ, e 1471, ha sklaved eus Kongo a werzhjont d'an Akaned (Ewe, Fante ha Ga), ar pezh a luzias savidigezh ur Stad evit ar pobladoù-se a oa staliet da vat er vro.\nOuzhpenn d'ar sklaverezh e venne Portugaliz ober kenwerzh an aour, an ivor hag ar pebr, hag e 1482 e savjont ur c'hreñvlec'h anvet Kastell Elmina evit em wareziñ diouzh kevezerezh Europiz all hag enebiezh lod Afrikiz.\nPa voe digoret plantadegoù an Amerika er 16vet kantved e teuas kenwerzh ar sklaved fonnusoc'h ha frouezhusoc'h eget hini an aour. Tud a erruas eus Europa a-bezh, ha buan e voe an Aod brezel etre Europiz koulz hag etre Afrikiz evit mestroniañ ar c'henwerzh-se. Portugaliz a renas e-pad ur c'hantved, met a-hed an daou gantved da heul ez erruas Hollandiz, Saozon, Daniz, Svediz ha Prusianed da sevel kreñvlec'hioù-kenwerzh ivez. Er bloavezh 1642 e vo gounezet Elmina gant Hollandiz, ha dilezet e voe an Aod gant Portugaliz da viken.\nA-hed ar 150 vloaz da heul e voe distabil an Aod evit Europiz, gant stalioù savet, dilezet, taget, gounezet, gwerzhet pe eskemmet hep na vije ur Stad europat o chom mestrez war an dachenn. An Hollandiz hag ar Saozon a savas kompagnunezhioù a-benn bezañ efedusoc'h, evel an Hollandat WIC a genwerzhas a-hed an 18vet kantved pe dost pe ar Saoz ACM a vevas eus 1750 betek 1821. Tamm-ha-tamm ez eas an holl kuit, war-bouez ar Saozon a voe mistri war an holl gastilli hollandat e dibenn an 19vet kantved, dre se war Aod an Aour ha war ar vro a-bezh da heul.\nAn Dizalc'h[kemmañ | kemmañ ar vammenn]\nE 1947 e krouas ur strollad Afrikiz desket an United Gold Coast Convention (UGCC) a-benn kaout an dizober eus ar reizhiad vreizhveurek ha merañ Aod an Aour o-unan "an abretañ ar gwellañ".\nKemer lec'h Pennoù ar pobladoù e Kuzul al Lezenniñ e voe pal kentañ an dud-se e soñje dezho e oa re zieeun, re bar d'an trevadur ha diamzeriet an doare hengounel da verañ ar vro. Goulenn a rejont ma vije doujet d'o deskadurezh ha roet atebegezhioù dezho e melestradur an Aod. Tamall ar gouarnamant a rejont en abeg d'an dilabour ha da zistabilded ar gevredigezh a-c'houde an Eil Brezel-Bed. Mirourien e oa tud an UGCC evelato, ne glaskent ket an dispac'h ; petra bennak ma voe toullbac'het pennoù-bras an UGCC e 1948 ez asantas an izili all kuzuliañ ar gouarnour a-zivout an hent war-du an dizalc'h.\nE 1949 e voe kemmet an doare pa voe ar CPP (Convention People's Party) krouet gant Kwame Nkrumah goude bezañ roet e zilez a Sekretour Meur an UGCC. Bet e skolioù katolik, peurstummet er Stadoù-Unanet hag er Rouantelezh-Unanet, anavezout a rae Nkrumah eneptrevidien evel George Padmore ha W. E. B. Du Bois : re glouar an UGCC d'e veno e c'houlennas ar CPP merañ Aod an Aour diouzhtu.\nPa gomze an UGCC da intelligentsia ar vro e plijas ar CPP d'al labourerien, d'ar gouerien ha d'ar yaouankizoù. Desachañ merc'hed ar c'henwerzh er marc'hadoù lec'hiel a reas, ar pezh a greñvaas e vrud e-touez an dud un emskiant politikel dezho, em sante disrannet war un dro diouzh ar Pennoù hengounel hag ar renerien breizveurek.\nDa heul Bonreizh 1951 e voe muioc'h a vaodierned afrikat eget a re vreizhveurek, Breujoù a voe staliet, an hanter eus an dilennidi o tont eus ar c'hêrioù hag an hanter all eus ar c'huzulioù hengounel, hag evit ar wezh kentañ e voe dilennidi eus Douaroù an Norzh. Daoust d'ar c'hemm pouezus-se e chome ar gouarnamant etre daouarn an drevidien, ar pezh a oa pell diouzh c'hoant ar CPP, padal e oa 2/3 eus ar Breujoù dalc'het gantañ. Hag eñ toullbac'het c'hoazh e voe Nkrumah dilennet ivez. Divac'het e voe gant ar gouarnour, Sir Charles Arden-Clarke, a c'houlennas digantañ sevel ur gouarnamant. A-du e savas Nkrumah, petra bennak ma chome an Difenn, an Darempredoù Etrebroadel, an Arc'hant hag ar Justiz gant Breizhveuriz na oant ket atebek dirak ar Breujoù. E 1952 e voe Nkrumah anvet da Bennmaodiern gant ar Breujoù, enep ali Pennoù hengounel a oa en Asante hag en Norzh.\nAdal Bonreizh 1954 e voe kresket ar Breujoù, dilennet war-eeun gant an dud, hep tremen dre Guzul o foblad. An Difenn hag an Darempredoù Etrebroadel hepken a chomas e galloud Breizhveuriz. Kenderc'hel a reas ar CPP da greizennañ politikerezh ar vro en desped d'an enebiezh a oa war sevel : e 1954 end-eeun e krouas ar boblad Asante an National Liberation Movement (NLM) e felle dezho ur gouarnamant kengevredadel gant muioc'h a c'halloud lezet d'ar Rannvroioù. Da gred an NML e oa ar CPP war hent an Diktatouriezh. A-greiz sevel ur Vonreizh all e kuitaas an NML hag an NPP (Northern People's Party) ar bodad-labour, ar pezh a lakaas aon er CPP rak London a c'hallje soñjal ne oa ket Aod an Aour darev da vezañ emren. A-du gant ar CPP e savas London avat, hag urzh a voe roet d'ar gouarnour nullañ ar Breujoù a-benn gouzout ha heuliet e vije ar CPP en e vennozh da c'hourc'hemenn an Dizalc'h, a vije asantet mar gounezje 2/3 eus ar Breudoù nevez-dilennet e 1956. Ar pezh a voe gounezet, ha d'ar 6 a viz Meurzh 1957 e tisklêrias Kwame Nkrumah Ghana free forever, "dizalc'h da viken".\n↑ 1,0 1,1 1,2 ha1,3 The World Factbook\n↑ World Gazetteer. Diellet e the original on 2012-12-04.\n↑ JACKSON John G., Introduction To African Civilizations, CitadelPress, New York, S-U, 2001, ISBN 978-0-8065-2189-3\n↑ Ghana Museums\n↑ Diwar an arabeg Bîr-as-Sûdân, "Bro ar Re Zu", a oa evit an Arabed kement bro a oa er su d'ar Sac'hara, en enep da Bîr-al-Beidân, "Bro ar Re Wenn".\n↑ WILKS Ivor G., Portuguese, Wangara and Akan in the Fifteenth and Sixteenth Centuries: the Struggle for Trade, Journal of African History, xxiii, 4, 463-72, Cambridge University, R-U, 1982\nPorched ofisiel Stad Ghana\nAdtapet diwar « https://br.wikipedia.org/w/index.php?title=Ghana&oldid=1981136 »\nKemmoù diwezhañ degaset d'ar bajenn-mañ d'an 18 Meu 2022, da 10:55.


Acre (stad) - Wikipedia\nKêr-benn Rio Branco\nKêr vrasañ Rio Branco\nGorread 152 189 km²\nPoblañs 732 793 (2010)\nStankter 4,8 ann./km²\nMDD (2005) 0,697 – etre\nISO 3166-2:BR BR-AC\nUr pennad Acre zo ivez.\nAcre (distagadur portugalek: [ˈakɾi]) zo unan eus ar 26 stad a ya d'ober Bro-Vrazil. War harzoù Perou ha Bolivia emañ, e penn kornaoueg ar vro. Er rannvro Norte emañ. Anvet eo diwar-lerc'h anv ar stêr Acre. 152 581,4 km² zo dezhi, hag un tamm bihanoc'h eget Tunizia eo. Rio Branco eo ar gêr-benn.\nSed ar c'hêrioù tudet ar muiañ:\nRio Branco, kêr-benn ar stad, 314.127 a dud enni, 8.831 km² dezhi\nCruzeiro do Sul: 86.725 a dud enni, 8.816 km² dezhi\nFeijó: 39.365 a dud enni, 27.964 km² dezhi\nSena Madureira: 33.614 a dud enni, 23.732 km² dezhi\nTarauacá: 30.711 a dud enni, 20.199 km² dezhi\nSenador Guiomard: 21.000 a dud enni, 2.321 km² dezhi.\nE 1903 e voe kemeret douaroù Acre gant Brazil digant Bolivia.\nChico Mendes, seringueiro, lazhet gant ar berc'henned vras.\n(pt) Gouarnamant stad Acre\nAdtapet diwar « https://br.wikipedia.org/w/index.php?title=Acre_(stad)&oldid=1815452 »\nKemmoù diwezhañ degaset d'ar bajenn-mañ d'an 14 Kzu 2018, da 09:46.


Vita Merlini, pe Buhez Merlin, pe Merzhin, zo ur varzhoneg latin, 1 529 linenn enni, gant ar c'hloareg kembreat Jafrez Menoe (anavezet e saozneg evel Geoffrey of Monmouth), ha skrivet war-dro 1150. Savet eo diwar mojennoù hag a veze kontet en amzer-se diwar-benn an diouganer Merlin.\nDiazezet eo Vita Merlini war Merzhin ar VIvet kantved. Klask a ra Jafrez diskouez eo ar memes den Myrddin Wyllt ha "Merlin Ambrosius". E meur a lodenn e weler anezhañ, kollet e spered gantañ, o vevañ evel ul loen gouez, evel Nebuchadnezzar e Levr Daniel. Meneget zo eus meur a zen : ar roue Gwenddoleu ap Ceidio, Taliesin. Ar c'hentañ meneg eus an hudourez Morgan (Morgen) a lenner ivez.\nAnv a ra an oberour eus ar roue Arzhur hag eus e varv evel en e oberennoù skrivet dek vloaz a-raok : Prophetiae Merlini a vije un dastumad eus e ziouganoù, hag an Historia Regum Britanniae, ar c'hentañ oberenn ma'z eo liammet Merlin hag Arzhur.\nVita Merlini, testenn latin Jafrez Menoe troet gant John Jay Parry, Urbana, Illinois, 1925. A weler e Sacred-Texts.com.\nVita Merlini, troet e saozneg gant Basil Clarke, (Cardiff: University of Wales Press, 1973). A lenner e Jones Celtic Encyclopedia\nMerlin, Merlin, Merlin, gant Michael Skupin (Taipei: showwe.com.tw) ennañ "A Close Translation of the Vita Merlini" p. 257.\nVita Merlini e latin hag e saozneg\nAdtapet diwar « https://br.wikipedia.org/w/index.php?title=Vita_Merlini&oldid=1854296 »


Pajenn:Perrot - Bue ar Zent.djvu/865 - Wikimammenn\nPajenn:Perrot - Bue ar Zent.djvu/865\nbla 1280, ha roët oe d’ezan, da ze e vadeziant, hano an ôtrou sant Yan, embanner bras ar binijen.\nGwelet a vije, dre lanneier ha koajou dôn e vro, o c’hoari, drant ha seder, gant bugaligou-all e oad. N’en devoa nemet sellet ouz ar re a valee en e rôk war hent ar vue, evit gouzout an tu da gerzet eün warzu an nenv.\nDal ma oe krennard, ec’h eas da zeski bezan masoner gant eur c’henderv d’ezan, ha buhan e teuas da c’houzout e vicher. Pa c’halle kaout ponchou d’ober war ar stêriou ha kroaziou da zevel er c’hroaz-hentchou, e vije en e vleud. Gallet en dije en em denn brao ’barz ar bed ; mes da ugent vla, e oe galvet gant Doue evit bezan silvidigez eleiz a dud, ha sentus ouz mouez an Otrou, en em lakas raktal en penn an hent da vont da veleg. E genderv a reas kement a oa en e c’halloud evit e ziarbenn. Yan a yeas neuze da Roazon, hag eno, goude bezan grêt e studi, e oe beleget. Striz oa ar vue a rene. Yun a rê ter gwech er zun diwar bara ha dour ; e zilhad, hep bezan diskempenn, a veze paour ; gwelet a rê ar re glanv, ha skuilh a rê madoberou endro d’ezan. Hanvet a oe da berson en Sant-Gregor, tost da Roazon. Eun tad oa evit e bobl ; ober a reas d’ezan eur vad dispar, ken dre e gomzou, ken dre e skoueriou ; n’en doa ket eur gwenneg evitan e-unan. Pa veze an ôtrou ’n eskob oc’h ober tro e eskopti, person Sant-Gregor a yee en e rôk, eus an eil parouz d’eben, da lakat ar vugale en stad da reseo sakramant ar Gonfirmasion, ha bepred e rê e hent war droad ha diarc’hen. Ac’hane eo e teuas an dud d’e lezhenvel Yan Diarc’hen.\nGoude bezan renet e barouz epad trizek vla, ec’h eas, gant bennoz e eskob, da wiskan saë sant Fransez, da Gemper. Ma kare ar baourente en keit ma oa person, he c’haras muioc’h c’hoaz adalek an de-ze. Ar fallan dilhad a vije mat evitan, ha pa vije goulennet digantan perak e kare bezan gwisket ken dister, e lavare e oa mat awalc’h ar saëou fallan evit eur manac’h hag a oa ken pell hag hen diouz an Otrou Doue.\nDre n’halle ket e-unan rei kalz a zikour d’an dud ezommek, e troe, gwellan m’halle, ar re binvidik d’hen ober, hag e lavare d’eze :\nAr gwenan ’zastum mel, ar paour aluzennou ;\nGrêt aluzen d’ar paour, da gât mel an nenvou.\nNe golle ket eur pennad eus e amzer ; pa ne veze ket o labourat, e veze o pedi ; dre e bedennou, e roë d’e nesan\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/865&oldid=141182 »


Enklask KEAV / Skol-veur Roazhon 2 war an treuzkas\nE-kerzh staj-hañv KEAV, e miz Gouere 2015, oa bet skignet ur follenn-c’houlennata da bep stajiad evit dastum titouroù diwar-benn al liammoù sokial e brezhoneg dre vras, an treuzkas er familh hag an doareoù d’ober gant ar brezhoneg er gêr gant ar vugale. Niverus e oa bet an dud o doa respontet (n=183) ! Hag a- drugarez dezhe hon eus dastumet trawalc’h a respontoù da reiñ un alberz eus plas ar brezhoneg er familhoù a-vremañ. Un neubeud disoc’hoù a gavoc’h amañ.\nUr strollad enklask a-stroll zo bet savet gant tud eus skol-veur Roahon 2, eus KEAV, eus Ofis ar brezhoneg. Kemer a ran perzh er strollad-se ivez. Hugues Pentecouteau, kelenner war ar sokiologiezh, eo kenurzhier ar strollad-se.\nDisoc’hoù bet embannet gant KEAV goude bezañ dielfennet ar goulennaouegoù


03/06/2010 : Pevar raktres e skolaj Diwan Kemper ! - Articles 2009-2010 - Articles du Télégramme / Pennadoù an Telegram - Articles / Pennadoù - Quêteur de mémoire en Finistère\nVous êtes dans : Quêteurs de mémoire / Klaskerien ha Treizherien soñjoù >\tArticles / Pennadoù >\tArticles du Télégramme / Pennadoù an Telegram >\tArticles 2009-2010 >\t03/06/2010 : Pevar raktres e skolaj Diwan Kemper !\n03/06/2010 : Pevar raktres e skolaj Diwan Kemper !\nDeskiñ filmañ e skolaj Diwan Kemper\nPevar raktres Klaskerien ha Treizherien soñjoù a zo bet savet ar bloaz-mañ e skolaj Diwan Kemper. Kinniget eo bet daou anezho gant Fanny Chauffin, kelennerez,deomp.\nBob o c’hoari gant ar c’hwec’hvet\nEvit Klaskerien ha Treizherien soñjoù eo bet labouret gant ar 6vet war ar gontadenn Dek den e-barzh ur boden ui, a gont istor ur vamm gorriganez he doa eskemmet he babig gant hini ur vaouez all.\nDont a ra ar gontadenn-se deus un istor hengounel dastumet ha kontet gant Mona Bouzec. Deuet eo er c’hlas da gontañ an istor ha war lec’h eo deuet Bob Simon, aktour, da zeskiñ arz ar c’hoariva d’ar vugale. 34 bugel er 6vet o deus c’hoariet korriganed farsus ha goapaer pe gorriganed oc’h ober ardoù ha drougoberioù.\nDiskouez a raint o labour e Ti an Holl Penharz, er Skol Diwan Kemper hag da ouel ar c’hoariva brezhonek e fin miz Even.\nDeskiñ sevel ur film\nE galleg, brezhoneg, saozneg hag euskareg eo bet savet ur film gant 34 skolajiad er pevare klas gant skoazell Kristian ar Bras, Katalin Boronkai, Maela Guegan ha skipailh kelennerien ar skolaj.\nE miz Kerzu o doa savet ar skolajidi 34 danevel faltaziek e galleg, diwar-benn an tem Prendre le large. War lec’h eo bet savet ganto ur pitch, ur senario hag ur story-board. Da c’houde eo bet filmet eil lodenn an istor war vord ar mor.\nSkignet eo bet ar film e Tregon (Clap à l’ouest) hag e Kawan (Gouel ar brezhoneg) ha tu vo gwelet ar film war ur blog savet gant ar skolajidi.\n4 projets Quêteurs de mémoire ont été menés au collège Diwan de Quimper. Les élèves de 6ème ont fait du théâtre avec Bob Simon et ceux de 4ème ont réalisé un film de A à Z


Emission Gouel an Erer Kozh 2018\nTOUTES LES ÉMISSIONS DE RADIO BRO GWENED\nGouel an Erer Kozh 2018 : devezh ar sul\nAn Erer Kozh, brasañ gouel sonerezh e bro C'hall, a vez …\nGouel an Erer Kozh 2018: devezh ar sadorn\nErer Kozh 2018: lañset eo ar gouel!\nSetu un abadenn àr-eeun hag Karaez, kaset get animatouri…\nvous proposent l'émission\nUn abadenn kaset àr-eeun hag Karaez get skipailh RKB RBG ha Radio Kerne, ha 4 lisead hag Karaez get o kelennerion. An abadenn a zo bet skignet bemdeiz hag ar gwener beteg ar sul d'anderv.\nTous les horaires de diffusion de l'émission Gouel an Erer Kozh 2018\nDernière émission 22.07.2018\nAvec : Yann-Ildut Galliou, Tangi an Dreo, Maina, Jeanne, Jeanette, Dewi, Glanon, Jonathan Dour, Jean-Daniel Bourdonnay, Jérome, Viviane, Mathew Spikes, Loeiz Salomon, Maelan Joubin\nAn Erer Kozh, brasañ gouel sonerezh e bro C'hall, a vez e brezhoneg evit un eurvezh, gant an abadenn radio war-eeun deus ar gwener d'ar sul.\nEn trede abadenn, savet d'ar sul, e vez klevet :\nKlevet vo, ouzhpenn ali buhezerien an abadenn war c'houel 2018 an Erer Kozh, hini un arvestourez, Glanon, bet aterset gant Maina ha Jeanette. 12'\nAr raktres Nokken, etre ar pevarad breizhad Dour-Le Pottier, brudet mat bremañ gant o sonerezh kerden ar-nevez, ha div ganourez skandinavia. Aterset eo Jonathan Dour gant Enora Molag. 14'\nJean-Daniel Bourdonnay a zo perzh e skipailhad programmiñ leurenn Gwernig dibaoe ma zo deuhouti. Gantañ vo dizoloet an arzhourien bet dibabet evit ar sulvezh. Gouelet vo war sonerezh ar strollad Yüma deus bro Dunizia. 23'\nKendalc'het eo Yann-Bêr Gwiader d'ober tro tachenn ar gouel da glask war lec'h tud a youll-vat. En em gavet eo gant Viviane ha Jérome, a far krampouz evit ar gevredigezh « Aksion, Justis ha Peoc'h ». 32'\nMathew Spikes eñ n'eo ket paotr a youll-vat. Implijet eo e pad div sizhunvezh gant an Erer Kozh evit ober war dro a bep seurt traoù, evel ma vo lavaret gantañ deus mikro Yann-Ildut Galliou. 38'\nNo Land a zo ur raktres sonerezh savet gant ar son-aozer bro Roazhon Olivier Mellano. Goulennet 'n eus digant sonerien bagad Saozon (Cesson) seniñ un doare sonerezh ar-nevez, asambles gant ar c'haner Brendan Perry. Loeiz Salomon, talabarder er bagad a hell preg deus ar raktres-mañ deus mikro Tunvezh Wlagen-Grandjean. 43'\nMaelan Joubin a oa er gouel evit lakat brezhoneg war dachenn ar Erer Kozh, asambles gant ar gevredigezh DAO. Aterset eo bet gant Dewi ha Jeanette. 52'\nUn abadenn kinniget gant Radio Kreiz Breizh, Radio Bro Gwened ha Radio Kerne.\nTunvezh Gwlagen TGG\nJean-Pierre Le Guyader : sur tous les terrains où mène le breton !\nEnora Molac Enora est née à Ploërmel, dans le pays Galo.\nAdore porter des charentaises et faire des gâteaux.


Aurélia Aurita - Wikipedia\nAurélia Aurita, (anv gwir Hakchenda Khun, berraet alies e Chenda Khun) a zo bet ganet d’an 10 a viz Ebrel 1980 e Châtenay-Malabry. Un dresourez ha senarioerez bannoù-treset a orin sinat ha khmer eo. Hec'h anv arzourez a zo tennet eus anv ur seurt morgaoul, Aurelia aurita.\n1.2 Kazetennoù ha labourioù a-stroll\nAurélia Aurita e miz Here 2007\nAn tresañ he deus studiet e skol Arc-en-Ciel (Antony) ha lakaet he deus embann istorioù berr er gelaouenn Fluide Glacial, hag e PLG. Kemeret he deus perzh ivez e raktresoù enno meur a dreser, evel Stereoscomic pe FLBLB. War un dro e studias an apotikerezh. E 2001 e c’hounezas priz ar senario gwellañ e kenstrivadeg Alph'Art bannoù-treset skol e gouel bannoù-treset Angoulême. Gant hec’h albom kentañ, Angora e ditl, e voe merzet gant ar vurutellerien. E 2004 e kemeras perzh en ur raktres hollek diwar-benn Japan. Er vro-se e vez o chom hiziv an deiz. Hec’h eil albom, anvet Fraise et Chocolat, a voe embannet e 2006. Ennañ e kont he buhez reizhel gant he c’haredig, anvet Frédéric Boilet. Evit tud zo ez eo un albom a-feson, evit re all avat e seblant gwall c’houllo. An eil lodenn, Fraise et Chocolat 2 he zitl, a zo deuet er-maez e 2007. Da c'houde e kont traoù startoc'h gant Je ne verrai pas Okinawa, hag e komz eus an doare m'eo bet degemeret Fraise et Chocolat e-barzh Buzz-moi. E 2011, e sav ul levr kentoc'h evit ar vugale anvet Vivi des Vosges.\nE miz Genver 2014 eo bet lakaet e gwerzh LAP ! un roman d'apprentissage, lodenn gentañ un dastumad tri levr tro-dro da Lise emveret Pariz.\nHervez tud zo ez eo heñvel he labour ouzh hini Anaïs Nin.\nAngora, Stereoscomic, adembannet gant Le 9e Monde, 2003\nFraise et Chocolat, Les Impressions nouvelles, 2006. Rakskrid gant Joann Sfar\nVivi des Vosges, gant Frédéric Boilet, Les Impressions Nouvelles, 2011\nKazetennoù ha labourioù a-stroll[kemmañ | kemmañ ar vammenn]\nLa démission, Fourmi Sismographique, Tanibis, 2001\nL'après-midi chez Élise, Stereoscomic spécial SPX, 2001\nAn afternoon at Elise's, Stereoscomic special SPX ( e saozneg) 2001\nParis-Saïgon, FLBLB niv 13, 2001\nJanine de huit à huit, Fluide Glacial niv 303, 2001\nMa grand-mère était actrice, Fluide Glacial niv 313, 2002\nLune de miel”, Fluide Glacial niv 318, 2002\nMon autobiographie (par Chris M. et Madeline M.), Rhinocéros Contre Éléphant, niv 3, Tanibis, 2002\nLe miracle de l'érection, Stereoscomic niv 4, 2002\nLa sirène qui ne savait pas nager, PLG n°37, 2003\nDe zeemeermin die niet kon zwemmen, Zone 5300 niv 10-4, 2003\nLellebel in de ruimte, Zone 5300 niv 11-2, 2004\nJe peux mourir, maintenant !, in Japan (albom a-stroll), Casterman, 2005\nMes voisins, in Terriens (albom a-stroll), Mécanique Générale / Les 400 coups, 2006\nShotaiken, Spore niv 4, 2006\nAdtapet diwar « https://br.wikipedia.org/w/index.php?title=Aurélia_Aurita&oldid=1823087 »


Kalifiezh Córdoba - Wikipedia\nKalifiezh Córdoba war-dro ar bloavezh 1000.\nKalifiezh Córdoba (en arabeg: خلافة قرطبة , Khilāfat Qurṭuba), pe kalifiezh ar c'hornôg, a oa ur rouantelezh vuzulman savet e kreisteiz ha reter ledenez Iberia, savet gant Abd-al-Rahman III en 929. Kêr Córdoba e oa ar gêr-benn. Ganti e voe lakaet fin d'an emiriezh dizalc'h savet gant Abd-al-Rahman Iañ en 756. Padout a reas Kalifiezh Córdoba betek 1031, pa voe diskaret ha pa'z eas e tammoù, pe e rouantelezhioù, anvet taifaoù.\nKalifiezh ar c'hornôg a vez lavaret eus Kalifiezh Córdoba, e dalc'h an Omeyaded, pe Omeyaded Córdoba, hag a zalc'he ouzhpenn 80 % eus ledenez Iberia. E-keit se e oa kalifiezh ar reter, pe kalifiezh Bagdad, e dalc'h an Abbassided, en amzer-hont ma oa ar sevenadur islamek en e varr uhelañ.\nAdtapet diwar « https://br.wikipedia.org/w/index.php?title=Kalifiezh_Córdoba&oldid=1958802 »


Pajenn:Morvan - Buez ar Zent, 1894.djvu/499 - Wikimammenn\nPajenn:Morvan - Buez ar Zent, 1894.djvu/499\ndevoa ken mab nemethan, e sonjchont he fortunia pa oue deuet enn oad. Hen n’oa ket troet var ann dra-ze ; goulskoude ne gredaz ket lavaret nann, hag evit senti ouz he dud e timezaz da eunn dimezell a lignez huel ha devot eveldhan. Mes, da zeiz he eured, dioc’h ann abardaez, e tec’haz euz ar gear dre guz goude beza chenchet he zillad. Araok en doa roet d’he bried eur voalenn hag eur zeizenn euz ar re gaera, enn eur lavaret d’ezhi : « — Kemerit ann dra-ma evel eur merk euz ar garantez am euz evidhoc’h, ha dalc’hit mad ato da zoubla da volontez Doue. »\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/499&oldid=137713 »


Le Télégramme - Spered ar vro - Lucien Le Bras. War hent an houarn bepred\nLucien Le Bras. War hent an houarn bepred\nStaliet en deus Lucien ur c’hovel e-barzh kav e di e Karaez.\nBet eo Lucien Le Bras marichal e Karaez hag e Pariz goude-se. Derc’hel a ra da labourat an houarn evit e blijadur ha kizellañ diouzh e faltazi.\nLucien Le Bras n’eo ket gwall vras anezhañ, met ur paotr solut an hini eo : ma ne gredit ket ac’hanon, n’ho peus nemet stardañ e zorn d’ober, ha gwelout a refet ! N’eo ket souezhus avat : a-hed e vuhez en deus labouret an houarn war an annev gant e horzh hag e vorzholioù. « N’eo ket an dra-se ‘moa c’hoant d’ober. Met ma dad ‘oa marichal, ma breur ‘oa ivez : oblijet ‘oan d’ober ‘vel ar re all ! ». Setu peseurt mod en doa kroget da houarnañ kezeg : derc’hel o zreid da gentañ, c’hwezhañ war an tan gant ar vegin goude, stummañ an houarn ha lakaat anezhañ d’ar jav evit achuiñ… Betek pemzek loen bemdez ! « Labouret ‘m eus ! », a lavar Lucien en ur c’hoarzhin. Stag e oa govel ar familh ouzh an ostaleri dalc’het gant e vamm, nepell diouzh plasenn foar Karaez. Leun e veze-hi gwechall da zeiz ar marc’had. « Fent ‘vize gant an dud, en deus soñj ar paotr ganet e 1934. Ur wech ‘oa bet graet ur bariadenn, ha lakaat ur marc’h da vont ‘barzh an ostaleri. Un hanter devezh ‘oa bet ezhomm evit ma teufe ‘maez ! Bremañ n’eo ket memes mod, pep hini e vutun… ».\nEus ar marc’h-du d’an SNCF\nEr bloaz 1960 en doa kroget ar paotr yaouank da labourat evel marichal e ti-gar Karaez. Ne oa ket bet aes da gomañs : « ‘moa ket diplom ebet, ha ‘moa ket gwelet tresadenn ‘bet gwech ebet ! » A-drugarez d’un den bet prizoniet e bro Alamagn e-pad ar brezel en doa desket ar vicher. Moulloù ar pezhioù a veze graet gant Lucien. Enne e skuilhe 180 kilogramm arem bep Sadorn. « Ganin zo bet graet ul lodenn vat deus ar marc’h-du ‘zo bremañ dirak an ti-gar ! » emezañ gant lorc’h. D’ar c’houlz-se e oa pouezus kêrbenn ar Poc’her e rouedad Breizh an hentoù-houarn : alese ez ae kuit trenioù war-zu Kastellin, Montroulez, Gwengamp, Rostrenn ha Rosporden. Evit afer-se e oa bet dismantret gant an SNCF e 1967, ha kaset Lucien da zerc’hel gant e vicher e Pariz, betek mont war e leve d’an oad a 52 vloaz. Cheñchamant zo hiziv an deiz gant ar gouarnamant war an dachenn-se just a-walc’h. « Ar statud n’eo ket memes mod ken, emezañ. Normal eo kar gwechall ‘oa start an traoù, dav ‘vize lakaat glaou er marc’h-du. Bremañ n’eo ket start ken ».\nKizellañ evit ar blijadur\nN’en deus ket dihanet Lucien da c’hoari gant e ostilhoù abaoe m’eo deuet war e giz da Garaez avat. C’hwec’h vloaz zo e oa en em lakaet da gizellañ evit ober plijadur d’e gamaradez : bokedoù houarn livet kaer, lapoused a bep seurt, kezeg-avel… Ouzhpenn tri-c’hant pezh disheñvel en deus savet, ha leuniet daou di gante ! E kav unan anezhe en deus staliet ur c’hovel vihan e-lec’h ma vez o skeiñ war e dammoù houarn bemdez, evel ma teu an ijin dezhañ. Gouest eo hor marichal d’ober ivez diouzh ar pezh a c’houlenn an dud, met a-benn neuze e rank ober unan all evitañ e-unan. « Warlene ‘moa diskouezet ma labour e pemp lec’h dre ar vro. N’on ket kat da chom d’ober mann ebet ! » Gwell a-se neuze, rak labourioù all zo war ar stern gant Lucien : gant un toullad kamaraded emaint e sell da sevel ur mirdi diwar-benn rouedad an hentoù-houarn. Den ne oar pegoulz e vo digoret c’hoazh, met prest eo Lucien dija da ziskouez penaos skeiñ war an annev !\nHouarn : du fer\nUn annev : une enclume\nUn horzh : une masse\nUr vegin : un soufflet\nUr c’hovel : une forge\nArem : du bronze\nKezeg-avel : des girouettes.\nLucien Le Bras, 84 printemps, a passé sa vie à travailler les métaux : dans la forge de son père tout d’abord, puis à la gare de Carhaix et enfin en région parisienne lorsque le réseau breton a été démantelé en 1967. Aujourd’hui retraité de la SNCF, il ne lâche ses outils que le temps d’une visite commentée de sa collection d’œuvres en fer forgé. Fleurs, oiseaux, chevaux… La nature est omniprésente, en fonction de son inspiration ou de la commande.


Meurzh ha Gwener (Veronese) - Wikipedia\nMeurzh ha Gwener (Veronese)\nMeurzh ha Gwener\nPaolo Veronese, war-dro 1580\n163 × 125 cm\nNational Gallery of Scotland, Dinedin\nMeurzh gant Gwener, pe Marte che spoglia Venere con amorino e cane en italianeg, zo un eoullivadur war lien (163 cm x 125) graet e 1580 gant al livour italian Paolo Veronese. War ziskouez emañ en National Gallery of Scotland en Dinedin.\nGwelout a reer an doue Meurzh o tiwiskañ an doueez Gwener a zo azezet war e varlenn. Lavaret ez eus bet e oa bet livet Gwener en he noazh da gentañ, ha gwisket goude, bete-gouzout e sachfe fulor an Iliz. E-harz treid an daou amourouz e weler un amourig hag ur c'hi.\nAdtapet diwar « https://br.wikipedia.org/w/index.php?title=Meurzh_ha_Gwener_(Veronese)&oldid=1858165 »\nDernière modification le 5 Kzu 2019, à 16:35\nKemmoù diwezhañ degaset d'ar bajenn-mañ d'an 5 Kzu 2019, da 16:35.


Région_Bretagne - Gar Roazhon o tont war wel\nTreuzdougen ha monedone\nGar Roazhon o tont war wel\nWar-lerc’h pevar bloavezh labourioù emañ ar chanter e gar Roazhon oc’h echuiñ. Graet eo ar pol eskemmoù liesvod-se (PEL) evit un dra : aesaat hag eeunaat d’an holl mont ha dont, forzh peseurt doare treuzdougen e vefe. Emgav a-benn an 3 a viz Gouere evit al lid-digeriñ !\nE-doug pevar bloaz eo deuet gar SNCF Roazhon da vezañ ur Pol Eskemmoù Liesvod (PEL). A-dal an dalc’hoù a sell ouzh ar monedone hiziv an deiz ez eo ar pol-se kreizig-kreiz an eskemmoù ma c’hall an goll zoareoù treuzdougen kejañ an eil re ouzh ar re all : belo, bus, metro, tren… ha mont war-droad zoken !\nE Roazhon ez eus bet empentet ur sal eskemmoù liesvod 2000 m2 dezhi abalamour da aesaat d’an dud tremen eus an eil doare treuzdougen d’egile. Mont a reer diwarni war-zu ar gar SNCF lec’h m’eo puilhoc’h ar c’hinnig, gar ar c’hirri-boutin, linenn A ar metro (hag al linenn B a-benn nebeud), ar beloioù Star emservij, darn eus al linennoù bus... Bez’ ez eus ivez ur stal nevez-flamm eno, d’ar veajourien da brenañ o bilhedoù evit ar rouedad rannvroel (BREIZHGO) ha hini ar veurgêr (STAR).\nKresket eo bet ar parklec’h er Su evit mont diouzh ar c’hinnig-se : eno e kaver 1 200 plas evit ar c’hirri-tan, ur parklec’h suraet evit beloioù ha divrodegoù, hag ivez gweturioù City Roul’ emservij da feurmiñ.\nUr raktres savet a-stroll\nA-benn sevel ar Pol Eskemmoù Liesvod e Roazhon e oa bet sinet ur gevrat e 2012 etre meur a geveler : SNCF, ar Stad, Rannvro Breizh, Departamant Il-ha-Gwilen, Roazhon Meurgêr, Ti-kêr Roazhon. Gant ar c’hevelerezh-se ez eus bet gallet termeniñ programm al labourioù ha kenarc’hantaouiñ an afer, a sav da 126 milion a euroioù pe war-dro. Karget e oa pemp mestr an oberiadur da gas ar raktres da benn.\nLakaat Breizh a-bezh da vont gant ar memes tizh\nEn tu all d’ar pezh a zo bet graet e gar Roazhon e fell d’ar Rannvro lakaat al LTB da zegas he lañs e pep lec’h e Breizh. Se zo kaoz eo krog da adkempenn 11 gar abalamour dezho da vezañ poloù eskemmoù liesvod ha diwar se da aesaat d’an holl mont ha dont e Breizh. Grit anaoudegezh gant ar raktres dre skeudennoù.\nLid-digeriñ d’an 3 a viz Gouere 2019\nAdalek kreisteiz betek hanternoz e vo dizoloet gar Roazhon war don ar festoù. E-barzh ar programm : kousk-aez gant sonerezh, boom, sinema er-maez ha sonadeg gant ar strollad The Eighty, hag ivez Laz-seniñ Sinfonek Skolioù-meur Roazhon ha Melting’Notes Orchestra, a zo ur strollad krouet a-ratozh-kaer evit an deiz-se. E lid-digeriñ ofisiel ar gar e vo Élisabeth Borne ha Jean Yves le Drian, hag ivez Loïg Chesnais Girard, prezidant Rannvro Breizh.\nPublié le Friday, June 28, 2019


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/207 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/207\nc’huitaad, hag ar galloud d’he c’hemeret a-nevez ; an urz-man em euz bet digant va Zad.\n(19) Neuze e savaz a-nevez eun disput e-touez ar Judevien, abalamour d’ar c’homzou-ze. (20) Ha kalz anezhe a lavare : Eun diaoul a zo ganthan, ha n’ema ket en he skiant vad ; perag e selaouit-hu anezhan ? (21) Darn all a lavare : Ar re-ze n’int ket komzou eun den possedet gant eun diaoul. Daoust hag eun diaoul a hell digeri daou-lagad ar re dall ?\n(22) Hogen, en amzer-ze e oat o celebri e Jerusalem gouel an Dedi, hag ar goanv a oa o ren.\n(23) Evel ma oa Jesus o vale en templ, e porched Salomon, (24) ar Judevien en em zastumaz en dro dezhan, hag a lavaraz dezhan : Pegeit e talc’hi-te hor spered en douetans ? Mar d’oud ar C’hrist hen lavar freaz deomp.\n(25) Jesus a respontaz dezhe : Hen lavaret em euz deoc’h, ha na gredit ket ; an oberou a ran en hano va Zad a rent testeni ac’hanoun. (26) Mes c’houi na gredit ket, rag n’oc’h ket euz va denved, evel ma em euz lavaret deoc’h. (27) Va denved a glev va mouez, ha me a anavez anezhe, hag int a heul ac’hanoun. (28) Rei a ran dezhe ar vuez eternel, ha biken ne vezint kollet, ha den n’ho dilammo euz va dorn. (29) Va Zad, pehini hen deuz ho roet d’in, a zo brassoc’h eged an holl ; ha den na hell ho dilemmel euz dorn va Zad. (30) Me hag an Tad a zo unan.\n(31) Neuze ar Judevien a gemeraz adare mein evit meina anezhan. (32) Ha Jesus a lavaraz dezhe : Meur a ober mad em euz great dirazoc’h a-beurz va Zad ; evit pehini anezhe e veinit-hu ac’hanoun ? (33) Ar Judevien a respontaz dezhan : N’e ket evit eun ober mad eo e veinomp ac’hanoud, mes evit eur blasphem, hag abalamour, o veza eun den, en em rez Doue. (34) Jesus a respontaz dezhe : Ha n’eo ket scrivet en ho lezen : Lavaret em euz : C’houi a zo doueou ? (35) Mar he deuz galvet doueou ar re da bere e teue ger Doue (hag ar Scritur na hell ket beza dianzavet), (36) ha lavaret a rit-hu e vlaspheman, ha me bet santifiet gant va Zad ha digasset er bed, abalamour ma em euz lavaret : Me eo Mab Doue ? (37) Ma na ran ket oberou va Zad, na gredit ket ac’hanonn. (38) Mes mar gran anezhe, ha pa na gredfec’h ket ac’hanoun, credit d’am oberou, evit ma\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/207&oldid=125311 »


Kalvar Plougastell-Daoulaz - Wikipedia\nKalvar Plougastell a oa bet savet dirak iliz parrez Plougastell etre 1602 ha 1604. C'hoant o doa bet Plougastelliz da drugarekaat an Doue o doa pedet da vezañ lakaet un termen d'ar vosenn he doa graet he reuz er vro betek ar bloaz 1598.\nKalvar Plougastell gwelet eus tu ar reter\nSavet eo bet ar c'halvar war batrom hini Gwimilio hag, evel eno, e weler penn Katell Gollet e korn ar mervent. Teir c'hroaz vras a sav a-us da galvar Plougastell avat pa n'eus nemet unan e Gwimilio ; 26 kroaz zo etre tout. E-touez ar 180 delwenn kizellet e kaver re Sant Bastian ha Sant Rok brudet evit gwareziñ diouzh ar vosenn ; emaint skoaz-ouzh-skoaz gant Sant-Pêr, patrom ar barrez.\nBuhez ar C'hrist a zo kontet gant ar c'halvar kizellet e maen Kersanton. Kollet o deus an tudennoù o liv orin, met gouzout a reer e oant livet gant livioù flamm pa oa bet savet ar monumant.\nAr pevar avielour a zo lakaet war wel e pevar c'horn ar savadur gant pep a arouez. Al Leon evit sant Mark, an Ael evit sant Vazhe, an Ejen evit sant Luk, hag an Erer evit sant Yann.\nGwallgaset e oa bet ar savadur e fin an Eil Brezel Bed gant bombezadegoù ar Gevredidi, d'an 23 ha d'ar 24 a viz Eost 1944. Un ofiser amerikan, al letanant John Davis Skilton Jr., a saveteas ar c'halvar o c'houlenn e vefe dastumet ar pezhioù kouezhet ha diwallet ar savadur diouzh ar breizherien. Arc'hant a gavas er Stadoù Unanet evit sikour da adkempenn ar monumant. Renevezet e oa bet ar savadur gant an ti-kêr da-geñver 400 vloaz ar c'halvar.\n(fr) Kalvar Plougastell-Daoulaz er glad Mérimée\nAdtapet diwar « https://br.wikipedia.org/w/index.php?title=Kalvar_Plougastell-Daoulaz&oldid=1985865 »\nKemm diwezhañ d'an 12 Ebr 2022 da 06:42\nKemmoù diwezhañ degaset d'ar bajenn-mañ d'an 12 Ebr 2022, da 06:42.


Yves Marie-Joseph Congar, dominikan, a zo bet unan eus pouezusañ teologourien gatolik an XXvet kantved.\nGanet eo bet e Sedan d'an 13 a viz Ebrel 1904. Aet eo da Anaon e Pariz d'an 22 a viz Mezheven 1995.\nBrudet eo evit e labourioù a ilizoniezh hag a ekumeniezh. Gwelet eo bet gant disfiz gant pennoù bras an Iliz da gentañ. Didamallet eo bet goude. Alier eo bet e Sened-meur Vatikan II ha krouet kardinal e 1994.\n2 E levezon\nBevet en deus ar c'hentañ brezel bed pa oa bugel e departamant an Ardennes. Pemp kaierad a notennoù hag a dresadennoù en deus leuniet. Kinnig a ra ar re-mañ sell dibar ur bugel war ar brezel. Embannet int bet e 2001.\nMont a reas da gloerdi bihan Reims araok mont e 1921 da gloerdi ar Garmezidi e Skol-uhel katolik Pariz. Eno en deus graet anaoudegezh gant ar prederouriezh Sant Tomaz a-drugarez da oberennoù Jacques Maritain ha Réginald Garrigou-Lagrange.\nGoude e servij soudard 1925, ez eas da di nevezidi Proviñs Frañs an dominikaned en Amiens. Etre 1926 ha 1931 e studias e kouent ar Saulchoir e Kain-la-Tombee Belgia ma pouezed war an istor hag an deologiezh. Ken abred a 1928 e santas ar galv da labourat evit unaniñ an holl gristenien. Danvez e dezenn war an deologiezh a voe unaniezh an Iliz. Beleget e voe d'ar 25 a viz Gouere 1930. ha kregiñ a reas da gelenn an ilizoniezh er Saulchoir e 1932.\nAdalek 1935 e voe sekretour ar gelaouenn Revue des sciences philosophiques et théologiques. Dareprediñ a reas ar Vicherourien Kristen Yaouank. Krouiñ a reas an dastumad Unam Sanctam en ti-embann Le Cerf e 1937. En dastumad-se ec'h embannas e gentañ levr pouezus a deologiezh « Chrétiens désunis. Principes d'un "œcuménisme" catholique » e miz Gouere 1937. Merzet e voe an oberenn met sachañ a reas disfiz Roma war Gongar. Gwelet fall-kenañ e veze an ekumeniezh eno ha berzet oa kemer perzh el luskad ekumenek.\nKaset d'ar brezel e 1939, e voe lakaet da brizoniad gant an Alamaned. Chom a reas Yves Congar en ur c'hamp prizonidi a vrezel eus 1940 da 1945. Eno e reas prezegennoù evit stourm ouzh an ideologiezh nazi.\nUr wech distro ec'h adkrogas da gelenn an ilizoniezh er Saulchoir, en Étiolles e-kichen Pariz ar wech-mañ. Labourat a reas a-lazh-korf. Embann a reas pennadoù niverus : pennadoù diwar-benn an darvoudoù er gelaouenn Témoignage chrétien pe pennadoù a-zivout lec'h al laiked en Iliz. Kendrec'het e oa e tlee an dud lik kemer o holl blas en un iliz a vefe gwir bobl Doue. Kemer a reas perzh evel alier e kentañ Kendalc'h bedel apostolerezh an dud lik e 1951.\nGouzout a ouie e oa disfiz en e geñver e Kuria Roma bepred. Kreskiñ a reas an disfiz c'hoazh pa embannas e 1950 unan eus elevrioù pouzusañ « Vraie et fausse réforme dans l’Église », just a-raok ma voe embannet al lizher-meur Humani generis ha d'ur mare ma seblante tabou ar ger adreizhadur.\nD'ar mare-se eo ec'h embannas Pi XII, oc'h ober implij eus e zifaziusted, dogm Gorreidigezh Mari. Ur gwarz e voe evit ar brotestanted rak ne oa diazez biblek ebet d'an dogm-se. Skornet e voe an darempredoù ekumenek a oa o kregiñ evit ur pennad. Ouzhpenn e oa bet embannet rraok ar C'hemenn Ecclesia catholicaa zizalie ar gatoliked diouzh kemer perzh el luskadoù ekumenek. Strishaet e vo ar c'hemenn evit Congar. Koulskoude en deus al levr « Vraie et fausse réforme dans l’Église » sikouret dalc'h Vatikan II hep mar. Kontañ areer en doa Angelo Roncalli (a zeuas da vezañ ar Pab Yann XXIII) ur skouerenneus an oberenn-se notennet pizh en e levraoueg.\nAdalek miz C'hwevrer 1952 e tleas diskouez d'an aotreerezh holl e destennoù. Embann a reas gant aotre Roma « Jalons pour une théologie du laïcat » e 1953. Degas a reas an oberenn ur c'hemm e sell an deologiezh katolik war al liked.\nGwelet e voe evel unan eus aduidi luskad ar veleien-micherourien p'en doa kalzik mignoned en o-zouez. Lakaet e voe a-gostez en un doare dichek asambles gant Mestr Proviñs Frañs hag un toullad teologourien evel Marie-Dominique Chenu.\nMont a reas adalek miz C'hwevrer 1954 da Skol Biblek Jeruzalem araok bezañ rediet da vont da chom en ur gouent e Cambridge e 1955. E dibenn 1956 e voe rediet da chom e kouent an dominikaned e Straßburg. Dindan gwarez an eskob edo met n'helle na kemer perzh en obererezhioù ekumenek na kelenn er Skol-veur. N'eo nemet adalek 1960 e voe un tamm sklaeroc'h an traoù evitañ.\nGoude bezañ bet rediet da chom mut e-pad paboni Pi XII e voe anvet e 1960 kuzulier ar gomision deologel karget da brientiñ ar Sened-meur kemennet gant Jean XXIII asambles gant Henri de Lubac. Kemer a reas perzh e labourioù Sened-meur Vatikan II (1962-1965) evel alier (peritus). Skrivañ areas un deiz-lzevr a voe embannet e 2002. Adalek 1963, divec'hiet eus an tamalloù a veze graet dezhañ hag anavezet dirak an holl ec'h embannas ur bern pennadoù ha levrioù.\nKaset e voe d'an ospital e penn kentañ ar bloavezhioù 1980. Tizhet oa gant ur c'hleñved neurrologel grevus aboae pell ha n'helle ket labourat ken abaoe 1984. Koulskoude e skrivas d'ar c'hardinal Ratzinger e 1984 evit difenn en un doare arlivek teologiezh an dieubidigezh.\nKrouet eo bet kardinal (hep gwir da vouezhiañ ma vije ur sened-kardinaled) gant ar Pab Yann-Paol II d'ar 26 a viz Du 1994 gant an titl a gardinal-diagon Sant Sebastiano al Palatino.\nAet da Anaon d'an 22 a viz Mezheven 1995 en ospital luel an " Invalides", e Pariz.\nKemeret en deus perzh e nevesadur an deologiezh katolik en XXvet kantved. Gant Marie-Dominique Chenu, Henri de Lubac, Jean Daniélou ha re all en deus addegaset an istor en hentenn deologel. Gant e skridoù, an dastumad Unam Sanctam bet krouet e 1937, en deus kemeret ur perzh bras en ilizouriezh kempredel.\nEvit ar wech kentañ en istor andeologiezh katolik e roas un dalvoudegezh teologel yaus d'an ekumeniezh « Chrétiens désunis. Principes d'un "œcuménisme" catholique » (1937). Skrivet en deus kalz war an dodenn-se.\nLevezon en deus bet e breder war Jean XXIII, Paol VI ha Yann-Paol II.\nPrederiet oa gant ar bed en-dro dezhañ ivez. War an dachenn-se en deus levezonet don teologiezh an XXvet kantved.\nSikouret en deus da brientiñ war dachenn an deologiezh testennoù meur Vatikan II war diskuliadur Doue en istor, An Iliz, an ekumeniezh, plas al liked, ar c'hargoù en Iliz peurgetket.\nSkrivet en deus Yves Congar ouzhpenn hanter-kant levr ha degadoù a bennadoù. Setu un nebeud anezho :\nChrétiens désunis - Principes d'un « œcuménisme » catholique, Pariz, Cerf, 1937\nSaint Thomas serviteur de la vérité, 1937\nVraie et fausse réforme dans l'Église, Pariz, Cerf, 1950 (1añ embannadur), 1968 (2l embannadur).\nLeur résistance, 1948\nEsquisses du mystère de l'Église, Pariz, Cerf, 1953\nLe Mystère du temple, ou L'Économie de la Présence de Dieu à sa créature de la Genèse à l'Apocalypse, Pariz, Cerf, 1958\nLa Tradition et les traditions Étude historique (Levrenn I), Étude théologique (Leevrenn II), Pariz, Fayard, 1960-1963\nLes Voies du Dieu vivant, Théologie et vie spirituelle, Pariz, Cerf, dastumad « Cogitatio fidei » n° 3, 1962\nSacerdoce et laïcat, devant leurs tâches d'évangélisation et de civilisation, Pariz, Cerf, dastumad « Cogitatio fidei », 1962\nChrétiens en dialogue. Contributions catholiques à l’œcuménisme, Pariz, Cerf, 1964\nJésus-Christ. Notre Médiateur, notre Seigneur, Pariz, Cerf, 1965\nSituation et tâches présentes de la théologie, Pariz, Cerf, dastumad « Cogitatio fidei », 1967\nCette Église que j'aime, Pariz, Cerf, 1968\nMinistères et communion ecclésiale, Pariz, Cerf, 1971\nUn peuple messianique. L'Église, sacrement du salut – Salut et libération, Pariz, Cerf, dastumad « Cogitatio fidei », 1975\nLa Crise dans l'Église et Mgr Lefebvre, Pariz, Cerf, 1977\nDiversités et communion. Dossier historique et conclusion théologique, Pariz, Cerf, dastumad « Cogitatio fidei », 1982\nMartin Luther, sa foi, sa réforme - Études de théologie historique, Pariz, Cerf, 1983\nEntretiens d'automne, Pariz, Cerf, 1987\nLa Tradition et la vie de l'Église, Pariz, Cerf, dastumad Traditions historiques, 1984\nÉglise et papauté - Regards historiques, Pariz, Cerf, 1994\nÉcrits réformateurs (skridoù dibabet ha kinniget gant Jean-Pierre Jossua), Pariz, Cerf, 1995\nJe crois en l'Esprit-Saint, Pariz, Cerf, 1995, 880 p., (bet embannet c'hoazh e teir levrenn etre de 1978 ha 1980)\nL'Église. De saint Augustin à l'époque moderne, Pariz, Cerf, 1997\nJournal de la Guerre (1914-1918), Pariz, Cerf, 1997, embannet gant Stéphane Audoin-Rouzeau ha Dominique Congar\nEsprit de l'homme, Esprit de Dieu, Pariz, Cerf, 1998\nJournal d'un théologien (1946-1956), Pariz, Cerf, 2000\nVaste monde, ma paroisse. Vérité et dimension du Salut, Pariz, Cerf, 2000\nMon journal du concile, rakskrid gant Bernard Dupuy, op ; Levrenn I : 1960-1963 - Levrenn II : 1964-1966, Pariz, Cerf, 2002\nAdtapet diwar « https://br.wikipedia.org/w/index.php?title=Yves_Congar&oldid=1821327 »